ΕΦΙΑΛΤΗΣ στην Πάτρα: ΣΑΠΙΣΕ στο ξύλο την κόρη του με την αλυσίδα που δένει το λυκόσκυλο – Arouraios.gr – Ειδήσεις\nΕΦΙΑΛΤΗΣ στην Πάτρα: ΣΑΠΙΣΕ στο ξύλο την κόρη του με την αλυσίδα που δένει το λυκόσκυλο\nΟργή και ανατριχίλα προκαλεί ένα οικογενειακό δράμα στην Πάτρα! Πατέρας έδειρε την κόρη του χρησιμοποιώντας τη χοντρή αλυσίδα που δένει το λυκόσκυλο του.\nΤα όσα βίωσε η νεαρή κοπέλα στα χέρια του πα-τέρα της θα μείνουν βαθιά χαραγμένα στη μνήμη της.\nΕν τω μεταξύ όπως αναφέρει το patrastimes πριν από μερικούς μήνες είχε επιχειρήσει να τη σκοτώσει κλέβοντας μαχαίρια από κατάστημα εστίασης και αναψυχής.\nΟ πατέρας της υπό την επήρεια αλκοόλ πήγε στο σπίτι του αφαίρεσε την χοντρή αλυσίδα με την οποία δένει ένα λυκόσκυλο που έχει στην κατοχή του και επιτέθηκε στην κόρη του την οποία άρχισε να χτυπά και να βρίζει.\nΌπως ο ίδιος ανέφερε στους αστυνομικούς θεωρεί ότι η κόρη του θέλει να του φάει την περιουσία.\nΤο περιστατικό προκάλεσε σοκ στην τοπική κοινωνία, ενώ η κοπέλα τελικά γλίτωσε τα χειρότερα χάρη στην επέμβαση κατοίκων της περιοχής.


Ψέμα! Αυτός είναι ο αριθμός της ηλικίας της Δανάη Παππά από το "Τατουάζ"! Δεν φαντάζεστε... - STORIES - Youweekly\nSTORIES 30.10.2019 09:35\nΔεν φαντάζεστε! Αυτός είναι ο αριθμός της ηλικίας της Δανάης Παππά από την σειρά "Τατουάζ"! Ψέμα!\nΗ πρωταγωνίστρια της επιτυχημένης σειράς του ALPHA που υποδυόταν την Άννα, είναι ένα κορίτσι που ανακάλυψε τυχαία στο Instagram ο Ανδρέας Γεωργίου, είναι πολύ νέο και πολλά υποσχόμενο.\nΗ Δανάη Παππά σύμφωνα με ρεπορτάζ της εκπομπής Happy Day στον Alpha, σπούδασε υποκριτική στο εφηβικό εργαστήρι του Εθνικού Θεάτρου αρχικά είχε επιλέξει να ακολουθήσει την Αρχιτεκτονική. Μια σχολική παράσταση όμως την έκανε να πάει σε σχολή χορού και να αρχίσει να χορεύει τα πάντα.. λάτιν, σύγχρονο.. από μικρή υπήρξε αθλήτρια της ρυθμικής άλλα και του στίβου, άλλα έχει εργαστεί και ως μοντέλο. Δείτε φωτογραφίες της από τον προσωπικό της λογαριασμό στο Instagram και στη συνέχεια δείτε πόσο χρονών είναι. Όπως αποκάλυψε η Σταματίνα Τσιμτσιλή στο Happy Day, η Δανάη Παππά είναι μόλις 23 ετών. Ναι ναι, καλά διαβάσατε!\nΕίδαμε την μητέρα της «Άννας» από το Τατουάζ και «μείναμε»! Είναι σαν φωτοτυπίες!\nΕίδαμε την μητέρα της «Άννας» από το Τατουάζ και «μείναμε», αφού είναι σαν φωτοτυπίες! Δείτε κι εσείς και θα καταλάβετε....\nΗ Δανάη Παππά που γνωρίσαμε κυρίως από το πετυχημένο σίριαλ ” Τατουάζ ” του ALPHA, όπου υποδύεται την Άννα, αυτή τη στιγμή διανύει μια από τις καλύτερες περιόδους στη ζωή της τόσο σε επαγγελματικό επίπεδο αφού τα πηγαίνει τόσο καλά όσο και σε προσωπικό επίπεδο.\nΘα πάθετε έρωτα με τον πρώην της «Ηρώς» από το «Τατουάζ»! Μελαχρινός και γοητευτικός...\nΈτσι είναι αναμενόμενο αφού απέκτησε αναγνωρισιμώτητα να διατηρεί έναν από τους δυνατούς λογαριασμούς που υπάρχουν στο instagram. Ανεβάζει λοιπόν συχνά πυκνά στιγμιότυπα από την καθημερινότητα της όμως με αφορμή τη γιορτή της μητέρας ανέβασε κάτι πολύ τρυφερό .\nΠιο συγκεκριμένα ανέβασε μια φωτογραφία από όταν ήταν μωρό το 1997 όπου η μητέρα της την κρατούσε αγκαλιά και γράφοντας το εξής τρυφερό μήνυμα >. Δείτε και την σχετική την σχετική ανάρτηση με την μητέρα της:\nΑυτά είναι τα 2 τραγικά λάθη που έγιναν στην αγαπημένη σειρά του ALPHA, "Τατουάζ" και δεν πήρε χαμπάρι κανείς! Έχουμε φωτογραφίες - απόδειξη!\nΕίναι εμφανές ακόμα και στο μάτι του πιο άπειρου τηλεθεατή ότι μιλάμε για μια πολύ ακριβή παραγωγή, με πολλά εξωτερικά γυρίσματα σε Ελλάδα και Λονδίνο, τα οποία ανεβάζουν το κόστος στα ύψη.\nΣτα αρνητικά το γεγονός ότι η σειρά θύμιζε το «Στην Υγειά μας ρε παιδιά» του Σπύρου Παπαδόπουλου με τα συνεχή τραγούδια (πάνω από 15) αλλά και οι άνευρες ερμηνείες των ηθοποιών. Ειδικά το ζευγάρι των πρωταγωνιστών, ήταν πολύ κατώτερο των προσδοκιών και η σύγκριση με την ερμηνεία της πολύπειρης Εβελίνας Παπούλια, σίγουρα δεν το κολάκευε καθόλου.\nΌσο για την υπόθεση, μιλάμε για απλή καθημερινή ιστορία. Σε ποια δεν έχει συμβεί να γνωρίσει έναν παιδαρά στο Facebook να αφήσει τον άντρα της για να πάει να τον βρει στην Αίγινα, να κάνει σε μια μέρα τατουάζ το όνομά του, να τον χάσει μετά επειδή κατηγορείται για δολοφονία και από την απόγνωσή της να πάει να φουντάρει από έναν γκρεμό; Δυο-τρεις φορές την εβδομάδα συμβαίνει σε όλους…\nΌσο για τη σκηνοθεσία, το πρώτο επεισόδιο είχε τρία λαθάκια! Ποια ήταν αυτά;\nΤι φοράς τον Ιούνιο\nΙούνιο μήνα στην Αίγινα που σκάει ο τζίτζικας οι δυο πρωταγωνιστές αποφασίζουν να πάνε μια βολτούλα για να δει το κορίτσι θάλασσα. Τι φοράμε όλοι μας τον Ιούνιο; Αν οι απαντήσεις που δώσατε ήταν «μαγιό», «ένα t-shirt» ή «τίποτα» τότε έχετε χάσει επεισόδια. Γιατί στο «Τατουάζ» αν δεν βάλεις το μάλλινό σου, καλοκαίρι δεν νιώθεις…\nΚαι στο Λονδίνο Ελλάδα\nΒρισκόμαστε σε νοσοκομείο στο Λονδίνο. Το πρώτο νοσοκομείο παγκοσμίως το οποίο έχει 3 άτομα (γιατροί και οι τρεις, ασθενείς αγνοούνται). Ας πάει και το παλιάμπελο, όμως λες. Μπορεί να σφύζουν από υγεία στο Λονδίνο. Κοιτάς όμως λίγο πιο προσεχτικά κάτω δεξιά και τι να δεις; Να η πατρίδα! Και στο Λονδίνο βρε ελληνικό πυροσβεστήρα έχουν. Με ελληνική μάρκα, ελληνικά γράμματα, έτοιμο να σηκωθεί και να χορέψει συρτάκι. Οι ελληνικές εξαγωγές κάνουν θραύση…\nΔανάη Παππά: Ξέσπασε για τις σχέσεις που της χρεώνουν - «Ήθελα να αρπάξω το τηλέφωνο και να...»!\nΞέσπασε η Δανάη Παππά για τις σχέσεις που της χρεώνουν σε συνέντευξη που παραχώρησε. Ήθελα να αρπάξω το τηλέφωνο και να...».\nΔανάη Παππά: Η εξομολόγηση για το πρόβλημα που αντιμετώπισε - «Ήταν μια άσχημη περίοδος»!\nΛίγο πριν από το καλοκαίρι, είχα βγάλει πολλά σπυριά στο πρόσωπο. Ο λόγος ήταν αυτό που λέγαμε πριν, ότι είχα πιεστεί πολύ με τα γυρίσματα και εκδήλωσα το άγχος μου με αυτόν τον τρόπο. Φούντωσα, κυριολεκτικά, μέσα σε ένα βράδυ. Ήταν πραγματικά μια άσχημη περίοδος για μένα. Το πρόσωπό μου έγινε αγνώριστο. Δεν ένιωθα ωραία να κυκλοφορήσω έξω ή να βγάλω ένα story στο Instagram. Ήμουν χάλια ψυχολογικά, αλλά μέσα από αυτή την περιπέτεια, έμαθα κάτι βασικό: Να βάζω τα όριά μου. Και σε όποιον αρέσει.\nΔανάη Παππά: Τέλος τα ψέμματα! Παρουσιαστής την έδωσε στεγνά! "Ήταν ζευγάρι με τον Μιχαήλ και..."


Τα 5 P's του marketing | Product, Price, Promotion, Place, People - Cactus\nΤα 5 P’s του marketing\nΠοια είναι τα 5 P’s του marketing;\nΤα 5 P’s του marketing είναι τα βασικά συστατικά λειτουργίας μιας επιχείρησης. Είναι επίσης γνωστά ως marketing mix ή μείγμα marketing. Πρόκειται για μεταβλητές που διαχειρίζονται οι επιχειρηματίες για να ικανοποιήσουν τους πελάτες-στόχος τους και να προσθέσουν αξία στην επιχείρησή τους. Συμβάλλουν στον καθορισμό της στρατηγικής πωλήσεων και στην ενίσχυση του ανταγωνιστικού πλεονεκτήματος της επιχείρησης. Δηλαδή, σε όλα τα στοιχεία που τη διαφοροποιούν από τους ανταγωνιστές της.\nProduct – Προϊόν\nΤο προϊόν αναφέρεται στα προϊόντα και τις υπηρεσίες που προσφέρει μια επιχείρηση. Οι αποφάσεις σχετικά με τα προϊόντα περιλαμβάνουν τη λειτουργία, συσκευασία, εμφάνιση, εγγύηση, ποιότητα κ.λπ.\nΟι πελάτες είναι απαραίτητο να αντιληφθούν τα χαρακτηριστικά, τα πλεονεκτήματα και τα οφέλη που μπορούν να αποκομίσουν αγοράζοντας τα προϊόντα ή τις υπηρεσίες σας. Όταν σκέφτεστε ένα προϊόν, λάβετε υπόψη τα βασικά χαρακτηριστικά του, τα οφέλη, τις ανάγκες και τις επιθυμίες των πελατών που ικανοποιεί.\nΗ τιμή αναφέρεται στη στρατηγική τιμολόγησης των προϊόντων και των υπηρεσιών και πώς αυτή επηρεάζει τους πελάτες κατά τη διαδικασία του marketing. Οι αποφάσεις τιμολόγησης δεν περιλαμβάνουν μόνο την τιμή πώλησης, αλλά και εκπτώσεις, ρυθμίσεις πληρωμής, όρους πίστωσης και οποιεσδήποτε υπηρεσίες που ταιριάζουν με τις τιμές που προσφέρονται.\nΚατά τον καθορισμό μιας στρατηγικής τιμολόγησης, είναι σημαντικό να λάβετε υπόψη σας τη θέση της επιχείρησης στην αγορά την τρέχουσα στιγμή. Για παράδειγμα, εάν η επιχείρηση διαφημίζεται για ρούχα υψηλής ραπτικής, η τιμολόγηση των προϊόντων θα πρέπει να αντικατοπτρίζει αυτό ακριβώς.\nPromotion – Προώθηση\nΗ προώθηση αναφέρεται στις δραστηριότητες του marketing που κάνουν την επιχείρησή σας γνωστή στο καταναλωτικό κοινό. Περιλαμβάνει χορηγίες, διαφημίσεις και δραστηριότητες δημοσίων σχέσεων.\nΟ προσδιορισμός του κόστους προώθησης είναι πολύ σημαντικός για μια επιχείρηση και τη στρατηγική marketing που θα ακολουθήσει. Για να εκτιμηθεί, είναι απαραίτητο να διεξαχθεί ανάλυση νεκρού σημείου (ανάλυση κόστους – οφελών) κατά τη λήψη αποφάσεων προώθησης. Είναι κρίσιμο να κατανοήσετε τη σημασία που έχει για εσάς ένας πιθανός πελάτης και αν αξίζει να κάνετε προσφορές για να τον αποκτήσετε.\nPlace – Τοποθεσία\nΗ τοποθεσία αναφέρεται στο σημείο όπου το προϊόν ή η υπηρεσία προβάλλεται, κατασκευάζεται, πωλείται ή διανέμεται. Στην ουσία, οι αποφάσεις σχετικά με την τοποθεσία σχετίζονται με τα κανάλια διανομής. Τους τρόπους, δηλαδή, με τους οποίους το προϊόν σας οδηγείται στους πελάτες.\nΕίναι σημαντικό να εξετάσετε πόσο προσβάσιμο είναι το προϊόν ή η υπηρεσία σας στους πελάτες σας και να διασφαλίσετε ότι μπορούν να σας βρουν εύκολα. Το προϊόν ή η υπηρεσία σας πρέπει να είναι διαθέσιμο στους πελάτες την κατάλληλη στιγμή, στο κατάλληλο μέρος και στην κατάλληλη ποσότητα.\nΓια παράδειγμα, μια επιχείρηση μπορεί να θέλει να παρέχει τα προϊόντα της μέσω ηλεκτρονικού καταστήματος, καταστήματος λιανικής ή μέσω τρίτου διανομέα.\nPeople – Άτομα\nΤα άτομα αναφέρονται στο προσωπικό, τους πωλητές και σε αυτούς που γενικότερα εργάζονται για την επιχείρηση. Οι αποφάσεις των ανθρώπων επικεντρώνονται συνήθως στην εξυπηρέτηση πελατών. Σκεφτείτε τον τρόπο με τον οποίο θέλετε το προσωπικό σας να διαχειρίζεται τους πελάτες σας.\nΠαράδειγμα των 5 P’s του Marketing\nΟ Χ σκέφτεται να ανοίξει ένα κατάστημα με τζετ σκι που απευθύνεται σε ταξιδιώτες και τουρίστες. Για να αναδείξει την επιχείρησή του πρέπει να εκτιμήσει τα 5 P’s marketing με τον παρακάτω τρόπο:\nΠροϊόν: Ενοικίαση τζετ σκι ανά ώρα για άτομα που βρίσκονται στην πόλη για μικρό χρονικό διάστημα. Ένα έντυπο περιορισμένης ευθύνης για υπογραφή από άτομα που συμμετέχουν στην υπηρεσία και χρηματική κατάθεση σε περίπτωση ζημιών.\nΤιμή: Φτηνές εκδρομές με τζετ σκι για να καλύψει τον οικονομικό προϋπολογισμό των ταξιδιωτών και τουριστών. Έκπτωση 10% στα ταξίδια με τζετ σκι, όταν προέρχονται από ταξιδιωτικό γραφείο.\nΠροώθηση: Μια σελίδα στο Facebook και ένα προφίλ στο Instagram και στο Twitter για την προώθηση της επιχείρησης. Επίσης, διαφημίσεις επί πληρωμή σε ιστοσελίδες ταξιδιωτικών πρακτορείων.\nΤοποθεσία: Εύκολη πρόσβαση από μέσα μαζικής μεταφοράς.\nΆτομα: Φιλικό προσωπικό που αγαπά να γνωρίζει ταξιδιώτες και προσφέρει εξαιρετική εξυπηρέτηση πελατών.\nΠηγή: Corporate Finance Institute\nPrevΠροηγούμενοΠώς να προσεγγίσετε τοπικούς πελάτες μέσω digital marketing\nΕπόμενοΗ επένδυση μιας εταιρείας στον ψηφιακό μετασχηματισμό τηςNext


SWM Outlaw & Ace of Spades: Πρεμιέρα στην Motor Bike Expo\nΑκόμη δύο modern classic μοντέλα από τους Ιταλούς\nΔύο concept που βασίζονται στον κινητήρα και το πλαίσιο του Gran Milano παρουσίασε η SWM στην έκθεση που διεξάγεται στην Βερόνα της Ιταλίας\nΠρόκειται για δύο μοτοσυκλέτες με έντονα στοιχεία scrambler. Το Outlaw βαμμένο ασημί, με δύο όμορφα τελικά, τοποθετημένα από την μία μεριά το ένα κάτω από το άλλο. Το πιο σπορ Ace of Spades είναι μαύρο ματ με επίσης «ψαγμένα» τελικά ένα από κάθε μεριά.\nΟι διαφορές που μπορούμε να διακρίνουμε από τις φωτογραφίες εντοπίζονται στα όργανα. Το Outlaw έχει ένα «ρολόι» για ταχύμετρο ενώ το Ace of Spades, έχει και δεύτερο που πιθανότατα να είναι το στροφόμετρο.\nΟι σέλες είναι επενδεδυμένες με διαφορετικά υλικά, ενώ στο Outlaw υπάρχει και ένα «τσαντάκι» που ταιριάζει με την αισθητική της μοτοσυκλέτας.\nΤο πιρούνι και στα δύο μοντέλα είναι ανεστραμμένο. Πίσω, πάνω στο ατσάλινο ψαλίδι εδράζονται δύο αμορτισέρ, που στο Ace of Spades είναι κίτρινα και στο Outlaw μαύρα.O στρογγυλός προβολές στο Outlaw είναι μεγαλύτερος από του Ace of Spades ο οποίος πλαισιώνεται από ωραίας σχεδίασης καπάκια. Τα φτερά είναι κοινά και πολύ όμορφα όπως και το μικρό πίσω φως και στις δύο μοτοσυκλέτες.\nΟ κινητήρας είναι ο μονοκύλινδρος, αερόψυκτος των 445 κ.εκ. που έχουμε δει και σε άλλα μοντέλα της εταιρείας. Τα φρένα προέρχονται από την Brembo με τις δαγκάνες να διαθέτουν ακτινική στήριξη. Οι τροχοί είναι 17 ιντσών με ελαστικά διττού χαρακτήρα και ακτινωτές ζάντες.\nΠερισσότερες πληροφορίες για τα δύο μοντέλα δεν υπάρχουν αυτή την στιγμή, πάντως πρόκειται για δύο όμορφες modern classic μοτοσυκλέτες που αποκτούν όλο και περισσότερους θαυμαστές στην χώρα μας.


Εκδόσεις Πολύτροπον: ΜΠΟΤΙΛΙΑ ΣΤΟ ΠΕΛΑΓΟ\nΜΠΟΤΙΛΙΑ ΣΤΟ ΠΕΛΑΓΟ\nΠενήντα χρόνια συμπληρώνονται σήμερα από την μέρα που ο Γιώργος Σεφέρης πήρε το Νόμπελ Λογοτεχνίας στις 10 Δεκεμβρίου 1963 «για το υπέροχο λυρικό ύφος του, που είναι εμπνευσμένο από μια βαθιά αίσθηση του ελληνικού πολιτισμού», συμφωνα με την επίσημη ανακοίνωνση της Σουηδικής Ακαδημίας.\nΣε ανάμνηση εκείνης της ημέρας δημοσιεύουμε την "Μποτίλια στο πέλαγο" από το "Μυθιστόρημα" (1933/34)\nτο ίδιο τοπίο αντιγραμμένο ξαναρχίζει˙\nκι ένα τετράγωνο σπιτάκι θαμμένο στον ασβέστη˙\nΠαραθέτουμε επίσης, το τέλος της επίσημης ομιλίας του Γ.Σ. κατά την απονομή. Κοιτάξτε πόσο επίκαιρο είναι...\n<< [...] Σ᾿ αυτό τον κόσμο, που ολοένα στενεύει, ὁ καθένας μας χρειάζεται όλους τους άλλους. Πρέπει ν᾿ αναζητήσουμε τον άνθρωπο, όπου και να βρίσκεται.\nΌταν στο δρόμο της Θήβας, ο Οιδίπους συνάντησε τη Σφίγγα, κι αυτή του έθεσε το αίνιγμά της, η απόκρισή του ήταν: ο άνθρωπος. Τούτη η απλή λέξη χάλασε το τέρας. Έχουμε πολλά τέρατα να καταστρέψουμε. Ας συλλογιστούμε την απόκριση του Οιδίποδα. >>\nΑναρτήθηκε από Unknown στις 03:15\nΜια βραδιά στου Ψυρρή


Ο Ομπάμα θα επιστρέψει στη Γερμανία για τη... γιορτή μπίρας!\nNewsIT / Κοσμος / Ο Ομπαμα θα επιστρεψει στη Γερμανια για τη… γιορτη μπιρας!\nΟ Ομπάμα θα επιστρέψει στη Γερμανία για τη… γιορτή μπίρας!\nΟ απερχόμενος πρόεδρος των ΗΠΑ, Μπαράκ Ομπάμα, δήλωσε σήμερα ότι σκοπεύει να επιστρέψει στη Γερμανία για τουλάχιστον άλλη μία φορά: προορισμός του θα είναι το Μόναχο, για να ζήσει από κοντά τη “γιορτή της μπίρας”, το Οκτόμπερφεστ.\n“Είναι υπέροχο που βρίσκομαι ξανά στο Βερολίνο. Αυτή είναι η έκτη επίσκεψή μου στη Γερμανία, αλλά δεν θα είναι η τελευταία” είπε ο Ομπάμα στην κοινή συνέντευξη Τύπου που παραχώρησε με την καγκελάριο Άγκελα Μέρκελ.\n“Με κάποιον τρόπο εξακολουθεί να μου λείπει το Οκτόμπερφεστ και ίσως είναι κάτι που είναι προτιμότερο να κάνω ως πρώην πρόεδρος. Θα το διασκεδάσω περισσότερο”, είπε.\nΠερίπου 7,5 εκατομμύρια λίτρα μπίρας καταναλώνονται κάθε χρόνο στο Οκτόμπερφεστ από τους ντόπιους και τους τουρίστες–πολλοί Γερμανοί μάλιστα συμμετέχουν στη γιορτή ντυμένοι με τα παραδοσιακά Λεντερχόζεν, τα κοντά δερμάτινα παντελονάκια.\nΚατηγορίες Κόσμος Ετικέτες ΒΕΡΟΛΙΝΟ,ΓΕΡΜΑΝΙΑ,ΜΕΡΚΕΛ,ΜΠΑΡΑΚ ΟΜΠΑΜΑ,ΟΜΠΑΜΑ Πλοήγηση άρθρων


“Οι μάγισσες δεν πιστεύουν στα δάκρυα”, λέει η Βίβιαν Τσαμαδού και έχει απόλυτο δίκιο\n“ΟΙ ΜΑΓΙΣΣΕΣ ΔΕΝ ΠΙΣΤΕΥΟΥΝ ΣΤΑ ΔΑΚΡΥΑ”, ΛΕΕΙ Η ΒΙΒΙΑΝ ΤΣΑΜΑΔΟΥ. ΚΑΙ ΕΧΕΙ ΑΠΟΛΥΤΟ ΔΙΚΙΟ!\nby Τaλκ/ 8 Μαρτίου, 2021/ Δεν υπάρχουν Σχόλια/\nΣας αρέσει ο Χάρι Πότερ; Γνωρίστε τώρα τις Ελληνίδες μάγισσες! “Οι μάγισσες δεν πιστεύουν στα δάκρυα” είναι το πρώτο βιβλίο μιας πρωτότυπης σειράς περιπετειών μάγων στην Ελλάδα, που έγραψε η Βίβιαν Ινώ Τσαμαδού. Η ιστορία εκτυλίσσεται από το 1984 έως το 2064. Η αφήγηση έχει φαντασία, μυστήριο αλλά και χιούμορ. Ενσωματώνει ένα μείγμα αναφορών από την κλασική λογοτεχνία (Τρελαντώνης, Πριγκιπέσσα Ιζαμπώ) μέχρι Harry Potter και Philip Pullman.\nΣύνοψη: Η ατρόμητη Ρεγγίνα, η σοβαρή Ρόζα και η σκανταλιάρα Νόρα είναι αδελφές από διαφορετικούς γονείς, σε μια αγαπημένη οικογένεια. Η δράση εκτυλίσσεται μέσα από τα ημερολόγιά τους. Οι τρεις αδελφές έρχονται αντιμέτωπες με τους μοχθηρούς καραμάγους με απρόβλεπτες συνέπειες. Η Νόρα δημιουργεί ένα “δημιουργικό χάος”, η Ρόζα νιώθει ανασφάλεια όμως εντοπίζει ένα μεγάλο μυστικό, ενώ η Ρεγγίνα ψάχνει την αλήθεια για τη μυστηριώδη εξαφάνιση του πατέρα της. Παρά τις δυσκολίες, οι ηρωίδες δεν το βάζουν κάτω. Άλλωστε οι μάγισσες δεν πιστεύουν στα δάκρυα.\nΤι σημαίνει ο τίτλος: Οι μάγισσες δεν πιστεύουν στα δάκρυα. Πιστεύουν στον εαυτό τους, στη δύναμη της ψυχής τους. Δεν το βάζουν κάτω. Δεν έχουν κλάψα και την γκρίνια. Πιστεύουν στις πράξεις, στη δραστηριοποίηση, στη θετική σκέψη. Έχουν χιούμορ που σώζει ιδίως στις δύσκολες στιγμές, κουράγιο, υπομονή και επιμονή.\nΗ προσέγγιση της μαγείας: Η μαγεία για τη συγγραφέα είναι η εσωτερική δύναμη που έχουμε για να πετύχουμε τους στόχους και τις επιθυμίες μας. Αναφέρει ότι η μαγεία όπως όλα τα πράγματα, έχει δύο όψεις, θετική και αρνητική που την αντιπροσωπεύουν οι καραμάγοι. Οι πρωταγωνίστριες ανήκουν σε μια οικογένεια που θέλει να κάνει το καλό, να προστατεύσει τους ανθρώπους και τα ζώα. Η Ισαβέλλα Φράγκου, η μητέρα των κοριτσιών, ξέρει τον τρόπο για να γίνει πάμπλουτη αλλά δεν το κάνει, επιλέγει να δουλεύει πωλήτρια στην ΙΚΕΑ, σαν όλους τους απλούς ανθρώπους.\nΟι χαρακτήρες είναι ζωντανοί και διαφορετικοί: Οι ηρωίδες ζουν στην Ελλάδα, στον καθημερινό κόσμο των παιδιών, δεν είναι οι εξωτικές μάγισσες των παραμυθιών. Η μαγεία είναι μέρος της καθημερινότητάς τους. Είναι καθημερινοί και διαφορετικοί χαρακτήρες. Η Ρεγγίνα δυναμική και ατρόμητη, η Ρόζα μετρημένη και ανασφαλής, η Νόρα ένα πανέξυπνο ζουζούνι που κάνει με τη σκούπα της βουτιές “καμικάζι”.\nΟι γάτες: Έχουν τη δική τους προσωπικότητα εναρμονισμένη με το παιδί το οποίο συντροφεύουν. Η γάτα της Ρεγγίνας, ανεξάρτητη και αγριόγατα, μένει έξω από το σπίτι. Η γάτα της Νόρας είναι παιχνιδιάρα, σκανταλιάρα και δεν την αφήνει λεπτό από δίπλα της. Η Ρόζα που νιώθει “εκτός” γιατί δεν είναι μάγισσας κόρη, δεν έχει γάτα.\nΤο βιβλίο, που κυκλοφορεί από τις Εκδόσεις Μάρτης σε εικονογράφηση της Κατερίνας Σισκοπούλου, απευθύνεται σε παιδιά από 7 ετών και πάνω, αλλά και σε μία ευρεία γκάμα ηλικιών, ακόμα και σε ενήλικους, που τους αρέσουν τα ξένα παιδικά best sellers με μυστήριο, φαντασία και χιούμορ.\nΘέλετε να μάθετε περισσότερα για τις Μάγισσες που δεν πιστεύουν στα δάκρυα; Συνδεθείτε σήμερα, 8 Μαρτίου, στις 17:00, στις σελίδες του Public στο Facebook και στο YouTube. Εκεί, στο πλαίσιο της εκδήλωσης Παγκόσμια Ημέρα Γυναίκας & γιορτάζουμε με τα παιδιά, η συγγραφέας θα μας παρουσιάσει με πρωτότυπο τρόπο τις μάγισσες. Μας περιμένουν εκπλήξεις, να ξέρετε! Τι μάγισσες θα ήταν, όμως, αλλιώς τα κορίτσια μας;\nΗ συγγραφέας: Η Βίβιαν-Ινώ Τσαμαδού γεννήθηκε στην Αθήνα. Έζησε πολλά χρόνια στις Ηνωμένες Πολιτείες, όπου απέκτησε πτυχίο BA από το University of Maryland και μεταπτυχιακό MA Foreign Studies από το American University με υποτροφία του Κοινωφελούς Ιδρύματος Αλέξανδρος Σ. Ωνάσης. Κατά τη διάρκεια των σπουδών της δούλευε με πλήρη απασχόληση στην Παγκόσμια Τράπεζα για να συντηρήσει τον κόστος ζωής της. Επέστρεψε στην Ελλάδα και εργάζεται εδώ και πολλά χρόνια στον ιδιωτικό τομέα, σε διευθυντικές θέσεις επικοινωνίας και της Εταιρικής Κοινωνικής Ευθύνης. Στο πλαίσιο της εργασίας της, είναι μέντορας και διδάσκει επιχειρηματική γραπτή επικοινωνία σε startups, φοιτητές και μαθητές. Παράλληλα ζει μία δεύτερη ζωή μέσα από τη δημιουργική γραφή στο blog της. Αυτό είναι το πρώτο της βιβλίο. Blog: survivalbox.gr Instagram: Vivian Tsamadou


ΑΓΩΝΙΣΤΙΚΕΣ ΚΙΝΗΣΕΙΣ ΕΚΠΑΙΔΕΥΤΙΚΩΝ: ΠΟΤΕ ΔΕΝ ΕΙΝΑΙ ΑΡΓΑ!\nΗ αρχή της νέας σχολικής χρονιάς βρίσκει τους εκπαιδευτικούς αλλά και όλο το λαό σε δεινή θέση. Και με την κυβέρνηση να έχει ψηφίσει στα καλοκαιρινά μουλωχτά πλήθος νέων αντιλαϊκών νόμων. Μη τη φορομπηξία να συνεχίζεται, με την περίθαλψη να καταργείται, με τις συντάξεις να σφαγιάζονται, με τους πόρους της χώρας να ξεπουλιούνται. Και με νέο θεσμικό αντισυνδικαλιστικό πλαίσιο να ετοιμάζεται ενώ την ίδια ώρα φέρνουν στο φως τον νέο Πειθαρχικό Κώδικα που τιμωρεί έως και ισόβια όποιον τολμήσει (δηλαδή κάθε λαϊκή εκδήλωση) να προσβάλλει το πολίτευμα (δηλαδή το καθεστώς της εξάρτησης και της εξαθλίωσης). Ακόμα και προκηρύξεις σαν και αυτή που κρατάτε.\nΚαι όλα αυτά στο διεθνές φόντο της έντασης των αντιθέσεων ανάμεσα στις μεγάλες ιμπεριαλιστικές δυνάμεις , αντιθέσεις που ανάβουν όλο και πιο επικίνδυνες εστίες πολέμου σε όλο τον κόσμο . Κοντά στη «γειτονιά» μας η κρεατομηχανή του πολέμου κομματιάζει τους λαούς της Ουκρανίας, της Παλαιστίνης, της Μέσης Ανατολής. Δυστυχώς, ο κίνδυνος ενώ σήμερα μας ανησυχεί αν θα έχουμε δουλειά αύριο να μας ανησυχούν πολύ πιο θεμελιώδη πράγματα, όπως η ζωή και η ακεραιότητα μας, κάθε μέρα μεγαλώνει.\ndeltioake.blogspot.com Σεπτέμβρης 2014


Το 2013 ήταν για τη Χαλκιδική μια καλή χρονιά, διορθώνοντας την πτώση του 2011 – 2012 και παρουσιάζοντας αύξηση 10% στις διανυκτερεύσεις και 7% στα συνολικά έσοδα.\nΣτις 160 ημέρες που διαρκεί επίσημα η σαιζόν, τα περισσότερα καταλύματα είχαν πληρότητα τις 135 μέρες. Όλες οι αγορές παρουσίασαν αύξηση, ιδιαίτερα αυτές της Ρωσίας, Ουκρανίας, Σερβίας, Γερμανίας. Από τις νέες αγορές, η Πολωνία, η Τσεχία, η Ουγγαρία, η Τουρκία και Ιταλία είχαν επίσης ανοδικές τάσεις. Χαρακτηριστικό της χρονιάς είναι ότι οι μισές αφίξεις προήλθαν από τον οδικό τουρισμό όχι μόνο από τα Βαλκάνια αλλά και από την Κεντρική και Ανατολική Ευρώπη. Σε σύνολο 500.000 επισκεπτών, οι 250.000 κινήθηκαν με αυτοκίνητο.\nΟ Τουριστικός Οργανισμός Χαλκιδικής σχεδίασε ήδη τη στρατηγική του 2014 έχοντας ως κεντρικούς άξονες: - Τη συνέχιση της συνεργασίας με τα γραφεία Δημοσίων Σχέσεων στη Γερμανία, Τουρκία, Ιταλία και Βρετανία. Στόχος είναι η προβολή του προορισμού (με διοργάνωση fam και press trips) αλλά και η τοποθέτηση όσο το δυνατόν περισσότερων καταλυμάτων στους καταλόγους των Tour Operators.\n- Την ενίσχυση του Οργανισμού με νέα συνδρομητικά μέλη (τουριστικά γραφεία, φορείς κ.λ.π.) και την προώθηση συνεργειών με φορείς όπως ο Ε.Ο.Τ. και η Marketing Greece για την ανάδειξη των ιδιαίτερων χαρακτηριστικών του προορισμού όπως το Άγιο Όρος, ο Αριστοτέλης, τα Πετράλωνα κ.λ.π. Ο Τουριστικός Οργανισμός Χαλκιδικής επιχείρησε φέτος να προχωρήσει πέρα από την προβολή, σε μια προσπάθεια εξασφάλισης βασικών αγαθών των επισκεπτών αλλά και αναβάθμισης της ποιότητας των παρεχομένων υπηρεσιών.\n- Για το 2014 προγραμματίζεται μελέτη για τη σαιζόν (Μάιος – Οκτώβριος) με θέμα την ανάδειξη των πλεονεκτημάτων και μειονεκτημάτων του προορισμού από τους ίδιους τους επισκέπτες του. Σε αντίστοιχο κλίμα συνολικής αντιμετώπισης των θεμάτων που αφορούν την περιοχή, η Ένωση Ξενοδοχείων Χαλκιδικής ως μέλος του Τουριστικού Οργανισμού Χαλκιδικής, ξεκίνησε και συνεχίζει τις παρακάτω δράσεις\n- Τέλος, η Ένωση ξενοδοχείων Χαλκιδικής δραστηριοποιείται εντοπίζοντας και προωθώντας στις αρμόδιες υπηρεσίες προβλήματα που άπτονται των αρμοδιοτήτων τους όπως είναι η ηχορύπανση ή τα παράνομα καταλύματα, τα οποία μπορούν να επιλυθούν με ξεκάθαρο νομοθετικό πλαίσιο, διάθεση των υπηρεσιών να βοηθήσουν τον τουρισμό, ενίσχυση ελεγκτικών μηχανισμών για επιβολή του νόμου. Όλα αυτά, θα δώσουν υγιή ανταγωνισμό, νέες επενδύσεις και ανάπτυξη του τουριστικού προϊόντος σε σωστή βάση.


Μπορείτε να προετοιμαστείτε τώρα για τον καλύτερο κόσμο που πλησιάζει\nΟ Θεός δημιούργησε τη γη ώστε να μπορούν οι δίκαιοι άνθρωποι να ζουν σε αυτήν για πάντα. (Ψαλμός 37:29) Έβαλε το πρώτο ανθρώπινο ζευγάρι, τον Αδάμ και την Εύα, στον πανέμορφο κήπο της Εδέμ και έδωσε σε αυτούς και στους απογόνους τους την ευθύνη να καλλιεργούν τη γη και να τη φροντίζουν.—Γένεση 1:28· 2:15.\nΣήμερα, ο κόσμος δεν μοιάζει καθόλου με τον Παράδεισο που ο Θεός είχε σκοπό να είναι. Ωστόσο, ο Θεός δεν έχει αλλάξει τον αρχικό του σκοπό. Πώς θα τον εκπληρώσει; Όπως έδειξαν τα προηγούμενα άρθρα, ο Θεός δεν πρόκειται να καταστρέψει τη γη. Αντίθετα, θα επιτρέψει στους πιστούς ανθρώπους να ζουν σε αυτήν. Πώς θα είναι οι συνθήκες στη γη όταν ο Θεός εκπληρώσει τις υποσχέσεις του;\nΣε λίγο, όταν η νέα ουράνια κυβέρνηση του Θεού θα ασκεί εξουσία πάνω σε όλη την ανθρωπότητα, η γη θα είναι ένας τόπος ευτυχίας όπου οι άνθρωποι θα ζουν μαζί αρμονικά και θα κάνουν ωφέλιμη και απολαυστική εργασία. Ο Θεός έχει διορίσει τον Ιησού Χριστό να κυβερνάει τη γη. Σε αντίθεση με τόσο πολλούς από τους σημερινούς κυβερνήτες, ο Ιησούς θα κάνει πάντα το καλύτερο για τους υπηκόους του. Η διακυβέρνησή του θα βασίζεται στην αγάπη, και θα είναι καλοσυνάτος, ελεήμων και δίκαιος Βασιλιάς.—Ησαΐας 11:4.\nΗ νέα ανθρώπινη κοινωνία της γης δεν θα είναι διαιρεμένη σε έθνη ή εθνότητες. Η ανθρωπότητα θα είναι ένας ενωμένος λαός. (Αποκάλυψη 7:9, 10) Όλοι οι άνθρωποι που θα ζουν στη γη θα αγαπούν τον Θεό και τους συνανθρώπους τους και θα συνεργάζονται ειρηνικά για να εκπληρώσουν τον αρχικό σκοπό του Θεού—να φροντίζουν το σπίτι τους, τη γη.—Ψαλμός 115:16.\nΑρμονία με το φυσικό περιβάλλον\nΌταν η Βασιλεία του Θεού αναλάβει τις υποθέσεις της γης, ο Δημιουργός θα ελέγχει απόλυτα όλες τις καιρικές συνθήκες, διατηρώντας τες σε τέλεια ισορροπία. (Ψαλμός 24:1, 2) Όταν ο Ιησούς ήταν στη γη, έδωσε ένα δείγμα της δύναμης που του είχε δώσει ο Θεός ηρεμώντας μια τρομακτική θύελλα χωρίς ιδιαίτερη προσπάθεια. (Μάρκος 4:39, 41) Υπό τη διακυβέρνηση του Χριστού, κανένας δεν θα έχει λόγο να φοβάται τις φυσικές καταστροφές. Η Βασιλεία του Θεού θα αποκαταστήσει επίσης την αρμονία που υπήρχε αρχικά ανάμεσα στη φύση και στους ανθρώπους.—Ωσηέ 2:18.\nΤέλεια υγεία και άφθονη τροφή\nΌλοι θα απολαμβάνουν τέλεια υγεία. Κανένας δεν θα αρρωσταίνει, δεν θα γερνάει και δεν θα πεθαίνει. (Ησαΐας 35:5, 6) Οι άνθρωποι θα απολαμβάνουν ένα πανέμορφο και καθαρό περιβάλλον, σαν αυτό που απολάμβανε το πρώτο ανθρώπινο ζευγάρι στον κήπο της Εδέμ. Στον νέο κόσμο, όπως και στην Εδέμ, το έδαφος θα είναι πολύ παραγωγικό, και όλοι οι κάτοικοι της γης θα έχουν υπεραρκετή τροφή. (Γένεση 2:9) Όπως συνέβαινε με τον αρχαίο λαό του Θεού, τον Ισραήλ, όλοι στον Παράδεισο “θα τρώνε το ψωμί τους μέχρι χορτασμού”.—Λευιτικό 26:4, 5.\nΑληθινή ειρήνη και ασφάλεια\nΥπό την παγκόσμια κυβέρνηση του Θεού, όλοι οι άνθρωποι θα απολαμβάνουν ειρήνη και θα φέρονται ο ένας στον άλλον με καλοσύνη και αμεροληψία. Δεν θα υπάρχουν πόλεμοι, δεν θα γίνεται κατάχρηση εξουσίας και κανείς δεν θα αγωνίζεται για να καλύπτει τις βασικές του ανάγκες. Η Αγία Γραφή υπόσχεται: «Θα κάθεται ο καθένας κάτω από το κλήμα του και κάτω από τη συκιά του, και κανείς δεν θα τους φοβίζει».—Μιχαίας 4:3, 4.\nΕπαρκής στέγαση και απολαυστική εργασία\nΚάθε οικογένεια θα έχει το δικό της σπίτι χωρίς να φοβάται ότι θα το χάσει, και όλη η εργασία που θα κάνουμε θα είναι ανταμειφτική. Όπως λέει η Γραφή, όσοι θα ζουν στον νέο κόσμο του Θεού «δεν θα μοχθούν μάταια».—Ησαΐας 65:21-23.\nΗ Γραφή υπόσχεται: «Η γη θα γεμίσει από τη γνώση του Ιεχωβά». (Ησαΐας 11:9) Τα μέλη της νέας ανθρώπινης κοινωνίας θα αντλούν από την απύθμενη σοφία του Δημιουργού τους, του Ιεχωβά, και θα μαθαίνουν για τα πανέμορφα πράγματα που δημιούργησε. Δεν θα χρησιμοποιούν τις γνώσεις τους για να φτιάχνουν όπλα ή για να κάνουν κακό στους άλλους ανθρώπους. (Ησαΐας 2:4) Αντίθετα, θα μαθαίνουν πώς να ζουν ειρηνικά ο ένας με τον άλλον και πώς να φροντίζουν τη γη.—Ψαλμός 37:11.\nΖωή χωρίς τέλος\nΟ Θεός ετοίμασε τη γη με μεγάλη αγάπη ώστε να μπορούμε να απολαμβάνουμε τη ζωή πλήρως κάθε μέρα. Ο σκοπός του είναι να ζουν οι άνθρωποι στη γη για πάντα. (Ψαλμός 37:29· Ησαΐας 45:18) Για να εκπληρώσει τον αρχικό του σκοπό, ο Θεός «θα καταπιεί τον θάνατο για πάντα». (Ησαΐας 25:8) «Ο θάνατος δεν θα υπάρχει πια, ούτε πένθος ούτε κραυγή ούτε πόνος δεν θα υπάρχουν πια», υπόσχεται η Γραφή. (Αποκάλυψη 21:4) Ο Θεός θα δώσει σε όλους τους ανθρώπους—τόσο σε αυτούς που θα σώσει όταν καταστρέψει αυτόν τον κακό κόσμο όσο και στους αναρίθμητους νεκρούς που θα αναστήσει στον ερχόμενο νέο κόσμο—την ευκαιρία να ζουν για πάντα.—Ιωάννης 5:28, 29· Πράξεις 24:15.\nΕκατομμύρια άτομα παγκόσμια προετοιμάζονται τώρα για το νέο ξεκίνημα της ανθρωπότητας που είναι τόσο κοντά. Παρότι είναι ατελείς, προσπαθούν από τώρα να είναι το είδος των ανθρώπων που θα ήθελε ο Θεός στον νέο του κόσμο. Πώς; Μαθαίνοντας για τον Ιεχωβά Θεό και για αυτόν που έστειλε, τον Ιησού Χριστό.—Ιωάννης 17:3.\nΜάθετε περισσότερα για το πώς μπορείτε να επιβιώσετε από το τέλος αυτού του κόσμου και να ζήσετε στον καλύτερο κόσμο που θα έρθει σε λίγο. Ζητήστε δωρεάν μαθήματα της Αγίας Γραφής από κάποιον Μάρτυρα του Ιεχωβά ή επικοινωνήστε μαζί μας μέσω του ιστότοπού μας, jw.org.\nΚοινή χρήση Κοινή χρήση Ο Παραδεισένιος Νέος Κόσμος που Πλησιάζει\nwp21 Αρ. 2 σ. 13-15


Πότε θα γίνουν οι εκλογές - marketnews.gr\nΓιάννης Λοβέρδος 2 εβδομάδες ago 28 Ιουνίου 2022\nΠότε θα γίνουν οι εκλογές; Το ερώτημα αυτό κυριαρχεί στον δημόσιο διάλογο τον τελευταίο καιρό και νομίζω οτι θα συνεχίζει να μας απασχολεί μέχρις ότου προκηρυχθούν.\nΗ απόφαση του πρωθυπουργού Κυριάκου Μητσοτάκη να μην προχωρήσει σε ανασχηματισμό της κυβέρνησης του σε αυτή τη φάση, επέτεινε την φημολογία ότι οι εκλογές θα πραγματοποιηθούν μέσα στο προσεχές φθινόπωρο, εφόσον φυσικά το καλοκαίρι κυλήσει ήπια για τους πολίτες, έχουμε πολύ θετική περίοδο για τον τουρισμό περίοδο, όπως ήδη διαφαίνεται, και τα μέτρα της κυβέρνησης για την ανακούφιση των πολιτών, ιδίως των ευπαθέστερων κοινωνικών ομάδων, από την μεγάλη οικονομική κι ενεργειακή κρίση αρχίσουν να αποδίδουν καρπούς. Κι ασφαλώς εάν κι εφόσον δεν υπάρξει ακόμα μεγαλύτερη επιδείνωση στις σχέσεις μας με την Τουρκία και δεν υπάρξουν ακραίες εξελίξεις με αφορμή το μέτωπο στον πόλεμο του Πούτιν με την Ουκρανία.\nΟ πρωθυπουργός διαβεβαίωσε προσφάτως ότι στόχος του παραμένει να γίνουν οι εκλογές στο τέλος της τετραετίας. Αλλά η αβεβαιότητα κι η ρευστότητα, που επικρατούν διεθνώς δεν αποκλείει από το νου του το ενδεχόμενο να στηθούν πρόωρες κάλπες το φθινόπωρο. Δεν είναι λίγοι εκείνοι που εκτιμούν ότι η Βουλή που κλείνει σύμφωνα με το πρόγραμμα στις αρχές Αυγούστου δεν θα ξανανοίξει κι οι εκλογές θα πραγματοποιηθούν γύρω στις 2 Οκτωβρίου, μια βδομάδα νωρίτερα η μια βδομάδα αργότερα. Ενα πολύ ισχυρό σενάριο, που αυτή την στιγμή φαντάζει ως το επικρατέστερο.\nΈνα σενάριο που φοβάται κι ο πρόεδρος του ΣΥΡΙΖΑ Αλέξης Τσίπρας, που μπορεί δημοσίως να εμφανίζεται υπέρμαχος των άμεσων εκλογών αλλα που κατ’ ιδίαν τις απεύχεται διότι γνωρίζει καλά οτι στην παρούσα φάση δεν μπορεί να τις κερδίσει. Γι’ αυτό τις ζητεί εμφατικά ακριβώς για να μην γίνουν.\nΗ εκτίμησή μου είναι ότι οριστικές αποφάσεις δεν έχουν ληφθεί. Ως θεσμικός παράγοντας του δημοσίου βίου και ως υποστηρικτής της εξαντλήσεως της τετραετίας, ο κ. Μητσοτάκης θα προτιμούσε να πραγματοποιηθούν την άνοιξη του 2023. Αλλά πλέον σκέπτεται και το ενδεχόμενο πρόωρων εκλογών το φθινόπωρο, δίχως ακόμα να έχει λάβει οριστικές αποφάσεις, οι οποίες θα εξαρτηθούν από την πορεία των πραγμάτων σε εγχώριο και σε διεθνές επίπεδο στους προσεχείς μήνες, μέχρι τον Αύγουστο.\nΟ πρωθυπουργός αντιλαμβάνεται ότι, παρά το γεγονός οτι η ακρίβεια έχει γίνει δυσβάστακτη για τους πολίτες, αυτοί αναγνωρίζουν οτι οι κρίσεις, μεγάλες και σημαντικές, που βιώνουμε τα τελευταία δυόμιση χρόνια δεν είναι αποτέλεσμα των λανθασμένων κυβερνητικών σχεδιασμών. Αλλά είναι εισαγόμενες κι αποτέλεσμα της πανδημίας του Covid-19 και του πολέμου στην Ουκρανία.\nΚι αυτό αποτυπώνεται στις δημοσκοπήσεις στο σύνολό τους. Για πρώτη φορά από το 1985, που διαθέτουμε σοβαρά στοιχεία απο δημοσκοπήσεις της κοινής γνώμης, είναι η πρώτη φορά, που το κυβερνών κόμμα προηγείται του κόμματος της αξιωματικής αντιπολίτευσης με ποσοστό που φτάνει διψήφιο νούμερο, 10%. Δεν έχει ξανασυμβεί ποτέ. Κι αυτό οφείλεται σε τρεις λόγους:\nΟ πρώτος είναι η αξιοπιστία του ίδιου του κ. Μητσοτάκη, που προκρίνεται από την πλειοψηφία των πολιτών ως ο ικανότερος να διαχειριστεί μια τόσο δύσκολη κι επώδυνη, σε όλους τους τομείς, για την χώρα και την κοινωνία συγκυρία.\nΟ δεύτερος είναι η αναξιοπιστία του κ. Τσίπρα ο οποίος με τα λαϊκίστικα ξεσπάσματα του και τις δημαγωγικές υπερβολές του, δεν πείθει. Πολλώ μάλλον, που η πλειονότητα των πολιτών δεν έχει ακόμα ξεχάσει τα δεινά που επεσώρρευσε στην χώρα η διακυβέρνηση του ΣΥΡΙΖΑ από το 2015 ως το 2019, τα πολλά ψέματα κι οι απίστευτες παλινωδίες κι αστοχίες του\nΟ τρίτος λόγος είναι η αναγνώριση από το μεγαλύτερο μέρος των πολιτών της πραγματικότητας οτι οι κρίσεις που καλείται να διαχειριστεί η κυβέρνηση της ΝΔ τα τελευταία χρόνια είναι διεθνείς και δεν οφείλονται στην ίδια. Υπό τις συνθήκες αυτές εκτιμάται ότι και στις πρώτες κάλπες, όποτε κι αν αυτές στηθούν, ο Κυριάκος Μητσοτάκης κι η ΝΔ θα εξέλθουν νικητές, ακόμα και με την απλή αναλογική. Και στις δεύτερες με ενισχυμένη αναλογική θα μπορούν να διεκδικήσουν ακόμα κι αυτοδυναμία.\nακριβειααλεξης τσιπραςαντιπολιτευσηδημοσκοπησειςκυριακος μητσοτακηςμετραπροωρες εκλογες


Και απίστευτα καλοκαιρινά δώρα.\n• Σειρά GALAXY Α40 από 279€ στα 249€, Α50 από 379€ στα 349€ & Α70 από 439€ στα 399€\n• HUAWEI P30 lite από 379€ στα 329€\n• HUAWEI P30 αξίας 749€ ή HUAWEI P30 Pro αξίας1049€, με δώρο το HUAWEI Watch GT Active αξίας 249€\n• HONOR 8A από τα 179 στα 159€ ή HONOR 8S στα 139€ με δώρο HONOR band 4 running αξίας 29,90€\nSimplefi on the Go σε απίστευτη τιμή με δώρο το Tablet Fluo Live 8” 4G ή το Huawei Mobile WiFi E5573Cs.\n• με κάθε αγορά smartphone ή tablet από 900€ και άνω ο καταναλωτής παίρνει ΔΩΡΟ super καλοκαιρινά gadgets συνολικής αξίας 156,75€: Mobile WiFi + 2GB Internet Prepaid κάρτα, αδιάβροχη θήκη, speakers, powerbank και HD action camera.\n• με κάθε αγορά smartphone ή tablet από 500€ έως 899€ ο καταναλωτής παίρνει ΔΩΡΟ super καλοκαιρινά gadgets συνολικής αξίας έως 101,87€: 2GB Internet Prepaid κάρτα***, αδιάβροχη θήκη, speakers, powerbank και HD action camera.\n• με κάθε αγορά smartphone ή tablet από 200€ έως 499€ ο καταναλωτής παίρνει ΔΩΡΟ super καλοκαιρινά gadgets συνολικής αξίας έως 51,97€. Τα δώρα αναλυτικά: 2GB Internet Prepaid κάρτα***, αδιάβροχη θήκη, speakers και powerbank.\n• με κάθε αγορά smartphone ή tablet από 100€ έως 199€ ο καταναλωτής παίρνει ΔΩΡΟ super καλοκαιρινά gadgets συνολικής αξίας έως 31,98€. Τα δώρα αναλυτικά: 2GB Internet Prepaid κάρτα***, αδιάβροχη θήκη & speakers.\n• με κάθε αγορά smartphone ή tablet οποιασδήποτε αξίας α ο καταναλωτής παίρνει δώρο 2GB Internet Prepaid κάρτα***\nΠερισσότερα σε αυτή την κατηγορία: « Καλοκαιρινές εκπτώσεις έως 50% στη Vodafone\tΤα Nokia smartphones σε ακόμα πιο προσιτές τιμές »


Οι ελπίδες μας στο Βέλγιο\nΔευτέρα 4 Σεπτεμβρίου 2017 11:15\nΤην ήττα με 2-1 γνώρισε η εθνική μας ομάδα ποδοσφαίρου από το Βέλγιο στο "Γ. Καραϊσκάκης" για τα προκριματικά του Μουντιάλ του 2018 που θα γίνει στη Ρωσία.\nΤο αντιπροσωπευτικό μας συγκρότημα που έκανε κατάθεση ψυχής στον αγωνιστικό χώρο του φαληρικού γηπέδου δεν μπόρεσε να αποκομίσει κάτι από το Βέλγιο το οποίο είχε την ουσία και πήρε τη νίκη, τσεκάροντας το εισιτήριο για την Ρωσία.\nΑπό την άλλη η Ελλάδα υποχώρησε στην τρίτη θέση και στο -1 από τους Βόσνιους και θέλει πλέον το 2/2 με Κύπρο εκτός και Γιβραλτάρ εντός και παράλληλα μια απώλεια των Βόσνιων που έχουν να αντιμετωπίσουν Βέλγιο εντός και Εσθονία εκτός. Ας μην γελιόμαστε όμως ουσιαστικά οι ελπίδες μας είναι στο Βέλγιο γιατί αν η Βοσνία κερδίσει τη παρέα του Αζάρ και χρειάζεται τη νίκη στην Εσθονία θα την πάρει είτε με το καλό είτε με το κακό.\nΗ Εθνική μας κάνοντας το 2/2 θα φτάσει τους 19 βαθμούς και θα περιμένει τη μια απώλεια των Βόσνιων που θα την στείλει στα μπαράζ πρόκρισης, αν φυσικά ο όμιλος μας δεν έχει τον χειρότερο δεύτερο γιατί με τους 19 βαθμούς, 13 ουσιαστικά γιατί θα αφαιρεθούν οι έξι πόντοι από το Γιβραλτάρ.\nΤώρα αν η Εθνική φέρει ισοπαλία στην Κύπρο θα πρέπει να περιμένει ήττα των Βόσνιων με τους οποίους θα ισοβαθμήσουμε με το πρώτο κριτήριο να είναι η διαφορά τερμάτων. Τότε θα θέλουμε νίκη με πολλά τέρματα κόντρα στο Γιβραλτάρ, αλλά και πάλι στο σενάριο των 17 βαθμών, 11 μετά την αφαίρεση, τότε μπορεί ο όμιλος να έχει τον "ουραγό" δεύτερο.\nΦυσικά σε περίπτωση ήττας στο νησί της Αφροδίτης τα πάντα θα τελειώσουν καθώς θα χρειάζονται δυο απώλειες των Βόσνιων κάτι που είναι απίθανο να συμβεί.\n5. Εσθονία 5 (5-17)\n19:00 Βοσνία - Βέλγιο\n21:45 Γιβραλτάρ - Εσθονία\n21:45 Εσθονία - Βοσνία


Μύκονος: Το εστιατόριο Meraki στο ξενοδοχείο Cavo Tagoo - City Now\nΑρχική Ρεπορτάζ Πόλης Restaurants Μύκονος: Το εστιατόριο Meraki στο ξενοδοχείο Cavo Tagoo\nΗ Μύκονος με ένα υπέροχο εστιατόριο!\nΜύκονος: Το Meraki Restaurant φέρνει καλοκαιρινές δονήσεις, λαχταριστά κοκτέιλ και τη διάσημη ελληνική και μεσογειακή κουζίνα του, στο πολυτελές ξενοδοχείο 5* Cavo Tagoo, το ιδανικό μέρος στο νησί.\nMeraki σημαίνει «να δημιουργείς με την καρδιά και την ψυχή σου», και κάθε πτυχή του Meraki Restaurant (Μύκονος) έχει δημιουργηθεί εξ ολοκλήρου με την καρδιά και την ψυχή της Ελλάδας. Από το μοντέρνο μεσογειακό του μενού με τα καλύτερα, αυθεντικά υλικά μέχρι τη ζεστή και γενναιόδωρη φιλοξενία του.\nΟ Restaurant Manager του Meraki Restaurant στο Cavo Tagoo Mykonos, Αντώνης Τσαρτσαρής και ο Executive Chef του Meraki Restaurant στο Cavo Tagoo Mykonos,\nNBA: Οι Milwaukee Bucks στο Άμπου Ντάμπι\nΠροηγούμενο άρθροNBA: Οι Milwaukee Bucks στο Άμπου Ντάμπι


Strait Power turbine: μια τουρμπίνα με έμπνευση τους... καρχαρίες! - Gadgetfreak :: Not Just Tech\nStrait Power turbine: μια τουρμπίνα με έμπνευση τους… καρχαρίες!\nΗ μελέτη του σώματος των μεγαλύτερων θηλαστικών του πλανήτη και των τουρμπινών που εκμεταλλεύονται την ενέργεια από τα κύμματα οδήγησε συχνά στην έμπνευση για μια πιο αποδοτική υδροηλεκτρική τουρμπίνα. Ο ‘μιμιτισμός’ της φύσης (biomimicry) οδηγεί και στην ‘αντιγραφή’ ενός καρχαρία (basking shark), που σκέφτηκε ο μαθητής βιομηχανικού σχεδίου Anthony Reale. Έτσι δημιουργήθηκε το “strait power,” μια τουρμπίνα που παίρνει δύναμη από το νερό. Δοκιμές έχουν δείξει πως είναι 40% πιο αποδοτική από τα σημερινά σχέδια!\nΑν και είναι ο δεύτερος πιο μεγάλος καρχαρίας στον ωκεανό, ο συγκεκριμένος καρχαρίας είναι γενικά άκακος και θρέφεται με πλαγκτόν, μικρά ψάρια πριν το νερό που έχει εισέλθει στο στόμα του βγει από τα βράγχια ! – ένα θαυμαστό πλάσμα…\nΤο σαγόνι του συγκεκριμένου καρχαρία ανοίγει σε διάμετρο έως και 1.2 μέτρα με την διαφορά πίεσης να δημιουργείται καθώς κινείται στο νερό. Όπως και με τα φτερά του αεροπλάνου η πίεση του νερού είναι μεγαλύτερη στο επίπεδο κάτω μέρος με το… megaστόμα του πλάσματος να λειτουργεί ως ‘εργοστάσιο’ !\nΟ Reale σκέφτηκε τη σχεδίαση ενώ τελείωνε τις σπουδές του στο College for Creative Studies (CCS) στο Detroit και είχε πρόσφατα την ευκαιρία να το δοκιμάσει το Πανεπιστήμιο του Michigan’s (UM) και το Εργαστήριο Marine Hydrodynamics. Το συγκεκριμένο εργαστήριο δούλευε πάνω σε κάτι τέτοιο για να παρέχεται ενέργεια σε απομακρυσμένα εργαστήρια στην Αλάσκα.\nΉδη μετά από 200 ώρες δοκιμών το 408 κιλών μοντέλο τουρπίνας είναι κατασκευασμένο κυρίως από ξύλο αλλά τα αποτελέσματα είναι ενθαρυντικά με 40% βελτίωση στην απόδοση σε μια τουρμπίνα μονής πτέρυγας…\nΟ Reale έχει κάνει αίτηση για πατέντα της σχεδίασης και έχει ήδη σκεφτεί πέντε πιθανές εμπορικές χρήσεις του Strait Power…\nWarner Bros: θα αρχίσει να πωλεί ταινίες με 'πλάγιο' τρόπο...\nΤο πιο cool άγαλμα σε μεγάλη πόλη που είδαμε ποτέ!


\tΒιβλίο, Πριν χαράξει, Ιωάννα Νοταρά - Dioptra.gr\nΟ χρήστης ΤΙΝΑ ΠΑΠΑΔΟΠΟΥΛΟΥ στις 2016-12-01 19:09:45 έγραψε:\nΑπό τις λίγες φορές που διάβασα ένα βιβλίο "μονορούφι" χωρίς να είμαι σε διακοπές . Με παρέσυρε η γραφή της κας Νοταρά και ήθελα οπωσδήποτε να μάθω αν η Άννα θα εξέλισσε της ζωή της ή θα παρέμενε δέσμια του προβληματικού οικογενειακού της περιβάλλοντος για πάντα . Όλοι λίγο πολύ ξέρουμε μια Άννα ή κρύβουμε μια Άννα μέσα μας ...\nΟ χρήστης ΓΙΟΥΛΗ ΤΣΑΚΑΛΟΥ στις 2016-11-18 17:45:58 έγραψε:\nΕίναι κάποια βιβλία που σε ταξιδεύουν, ενώ κάποια άλλα σου μαθαίνουν τη ζωή. Το συγκεκριμένο στα προσφέρει και τα δύο.Γιατί κάποιες φορές ξεχνάμε να είμαστε άνθρωποι με ανθρωπιά, ξεχνάμε τι θα πει αγάπη, συμπόνια και προσφορά. Το συγκεκριμένο είναι ένα μάθημα ζωής. Πόση ανθρωπιά, πόση αγάπη μπορούν να χωρέσουν οι σελίδες.. που με την ανθρωπιά, δίνουν κατευθυντήριες γραμμές σε κάθε παιδί… σε σχέση με το γονιό του. Μια δυνατή ιστορία με μεγάλες συγκινήσεις, τρομερή περιγραφή και πλοκή. Πόσα έζησε αυτή η ηρωίδα «η Αννα». Ξεκίνησε από μικρή και με ένα λάθος έρωτα, τον πρώτο έρωτα, «που κατέληξε»!! Προσπαθεί να σε ταξιδέψει μέσα στην ψυχολογία της για την επιβίωση.. Είναι ενα βιβλίο το οποίο κρίνεται από την πρώτη κι όλας ματιά και που ο τίτλος του είναι μία πραγματικότητα! Είμαι μετέωρη ακόμα για το τι νιώθω ακριβώς διαβάζοντάς το. Γίνεται τόσο προσωπική υπόθεση αν έχεις βιώσει το ίδιο πρόβλημα ή έστω με κάποιες παραλλαγές έχεις ζήσει την ίδια φοβερή εμπειρία χωρίς βοήθεια από το άμεσο περιβάλλον .Ασχέτως της ιστορίας - ταμπού η ηθογράφηση είναι πολύ έντονη και νιώθεις σαν να μπαίνεις στο '΄πετσί'' της ηρωίδας! Είναι τελικά πολύ δύσκολο να κρατήσουν οι γονείς τις ισορροπίες ανάμεσα στα παιδιά τους με καταστροφικά πολλές φορές αποτελέσματα. Οι περιγραφές γεγονότων και προσώπων πραγματικά συναρπάζουν και οι μεταφορές από το παρελθόν στο τώρα μαγεύουν. Η ψυχογράφηση των χαρακτήρων της πραγματικά με καθήλωσαν, ενώ οι περιγραφές της κας Νοταρά ήταν συγκλονιστικές. Μας αφήνει να καταλάβουμε πόσο σημαντικές είναι οι επιλογές που κάνουμε και το αντίκτυπο τους στο μέλλον μας, όσο μικρές και να τις θεωρήσουμε εκείνη τη στιγμή. Πραγματικά ένα υπέροχο βιβλίο που πραγματεύεται τις ανθρώπινες σχέσεις, με πολλές ανατροπές και διδάγματα ...Συγχαρητήρια κα Νοταρά που αγγίξατε το συγκεκριμένο θέμα με τόση αγάπη και ευαισθησία. Μόλις τώρα το τελείωσα και είμαι γεμάτη συναισθήματα.\nΟ χρήστης αναστασης στις 2016-10-18 23:31:40 έγραψε:\nτι να πω για την φανταστικη της γραφη κ περιγραφή της ζωης μας?ΜΠΡΑΒΟ ΤΗΣ!!!\nΗ Ιωάννα Νοταρά γεννήθηκε στην Αθήνα και κατάγεται από τη Μικρά Ασία. Αποφοίτησε από το Τοσίτσειο Αρσάκειο Εκάλης και έχει παρακολουθήσει μαθήματα ψυχολογίας σε πανεπιστήμιο της Γερμανίας. Μιλάει γερμανικά, γαλλικά και αγγλικά. Για αρκετά χρόνια εργάστηκε ως υπεύθυνη πωλήσεων σε γνωστό ελβετικό οίκο κοσμημάτων και ρολογιών. Το 2009 παραιτήθηκε από τη δουλειά της για να ασχοληθεί αποκλειστικά με τη...


Η επαφή με τη φύση τονώνει τη δημιουργικότητα – medicalnews.gr\nΗ επαφή με τη φύση μάς κάνει περισσότερο δημιουργικούς, κάτι που τεκμηριώνει εκ νέου πρόσφατη μελέτη ψυχολόγων. Οι ψυχολόγοι από τα Πανεπιστήμια της Γιούτα και του Κάνσας εξέτασαν με τεστ δημιουργικότητας μια ομάδα 56 ανθρώπων (30 άνδρες και 26 γυναίκες) με μέσο όρο ηλικίας τα 28.\nΟι ερευνητές, που για την ανάγκη της έρευνας είχαν οργανώσει ταξίδια σε 4 Πολιτείες των Η.Π.Α. (Αλάσκα, Κολοράντο, Μέιν και Ουάσινγκτον), έδωσαν τα τεστ δημιουργικότητας σε 24 άτομα πριν την έναρξη του ταξιδιού. Στους υπόλοιπους της ομάδας τα έδωσαν το πρωί της τέταρτης ημέρας του ταξιδιού. Το αποτέλεσμα της έρευνας έδειξε ότι τα άτομα που εξετάστηκαν κατά τη διάρκεια του ταξιδιού είχαν καλύτερες επιδόσεις (βαθμολογία 6,08 σε σύνολο 10 ερωτήσεων) σε σύγκριση με όσους είχαν εξεταστεί πριν την έναρξή του (4,14 βαθμολογία).\n«Ήταν ένας τρόπος να δείξουμε ότι η επαφή με τη φύση μας βοηθά να επιλύσουμε τα προβλήματα πιο εύκολα και με πιο δημιουργικό τρόπο σε ποσοστό που μπορεί να φτάσει και το 50%. Η συνεχής επαφή με τις νέες τεχνολογίες και τα επικοινωνιακά μέσα ζημιώνει την υγεία μας. Αρκεί μια βόλτα στη φύση ώστε να αποκαταστήσουμε αυτή τη ζημιά», δηλώνει ο Ντέιβιντ Στράιερ, επικεφαλής της μελέτης και καθηγητής ψυχολογίας στο Πανεπιστήμιο της Γιούτα.\nΟι ερευνητές παραπέμπουν και στα αποτελέσματα προηγούμενων ερευνών, που είχαν δείξει ότι τα παιδιά ηλικίας από 8 έως 18 ετών περνούν μόλις 15-25 λεπτά την ημέρα σε εξωτερικούς χώρους για δραστηριότητα και παιχνίδι, ενώ δαπανούν τουλάχιστον 7,5 ώρες ημερησίως, χρησιμοποιώντας μέσα όπως τα κινητά τηλέφωνα, την τηλεόραση και τους υπολογιστές.\nΕπόμενο Τα «σιωπηλά» εγκεφαλικά πυροδοτούν νόσο του Πάρκινσον\nΠροηγούμενο Η επίδραση του κακάο στη διάθεσή μας\nΤα πολύ φτωχά παιδιά με λευχαιμία υποτροπιάζουν νωρίτερα


No. 1237. Τα πέτρινα | Η Μαγνησία στο Πέρασμα του Χρόνου\n← Νο. 1236 Ο Συνοικισμός της Νέας Ιωνίας.\nNo 1238. Τα κάγκελα από το μπαλκόνι της Εξωραϊστικής →\nTην νύχτα της 18ης προς 19η Σεπτεμβρίου 1922, “κατέπλευσε εις τον λιμένα μας το υπερωκεάνιο “Μεγάλη Ελλάς” φέρον πρόσφυγας εκ Σμύρνης” έλεγε η μικρή σημείωση στην ΘΕΣΣΑΛΙΑ της επόμενης μέρας. Με την τρίτη και τελευταία αυτή ανάρτηση κλείνω το φετινό αφιέρωμα στην πονεμένη αυτή επέτειο. Η σημερινή φωτογραφία είναι της οικογενείας Στουρνάρα γύρω στα 1928-29. Έπεσε στα χέρια μου πρόσφατα. Δεν την έχω δει ποτέ δημοσιευμένη προηγουμένως. O δρόμος πιθανόν να είναι η Δορυλαίου.\nΕίναι τα “πέτρινα”. Πρέπει να είναι κοντά στο τέλος της κατασκευής τους (1929). Σχεδιάστηκαν το 1926 στην περιοχή “μεταξύ των οδών Φιλαδελφείας, Τροίας, Θράκης, Προύσσης, Γανοχώρας, Ελλησπόντου, Μαιάνδρου και Κάδμου, δυτικά κι αυτά της Ευαγγελίστριας, ακριβώς μετά τα τσιμεντένια. Πρόκειται για τις πλέον ευρύχωρες και προνομιούχες κατοικίες του προσφυγικού συνοικισμού, με αρκετά μεγάλα οικόπεδα, ~100-170 τ.μ. Αυτά τα κατοικούσαν, ως επί το πλείστον πρόσφυγες που ήρθαν το 1924, οι λεγόμενοι “ανταλλάξιμοι” “, διαβάζουμε στο . Εκεί λέει ότι ονομάστηκαν πέτρινα γιατί κτίστηκαν με πέτρα που εξορυσσόταν από το λατομείο του Κουφόβουνου.\nΚαι σήμερα τι; Έκανα μια εικονική βόλτα στην περιοχή, και αν ξέρεις, το μάτι μπορεί να διακρίνει πολλά ίχνη του παρελθόντος. Αλλού, ακριβώς όπως και τότε – λίγα όμως. Αλλού, απλά περιγράμματα στον τοίχο της διπλανής πολυκατοικίας. Αλλού βαμμένα κρύβονται, αλλά το κομμάτι του πεσμένου σοβά δείχνει τις πέτρες, όπως ήταν και τότε, φρεσκοβγαλμένες από το λατομείο του Κουφόβουνου.\nΘυμόμαστε; Αυτός ήταν και ο σκοπός της διπλανής πλατείας των Εθνικών Αναμνήσεων.\nΣκεφτόμαστε; Αυτό είναι προσωπικό μας καθήκον.\n Η ιστορική και Οικιστική διαδρομή. Από την προσφυγούπολη του 1922 στη σύγχρονη του 2011. (ερευνητική εργασία) Φοιτήτρια : Φουντούλη Ειρήνη – Αδαμαντία. .Επιβλέπων καθηγητής : Κωνσταντίνος Αδαμάκης Πανεπιστήμιο Θεσσαλίας, Σεπτέμβριος 2011\nThis entry was posted in Uncategorized and tagged 1928, Νέα Ιωνία, Πέτρινα. Bookmark the permalink.


Από τη Βούλα για ράφτινγκ στο Λούσιο ποταμό - notia.gr\nΑπό τη Βούλα για ράφτινγκ στο Λούσιο ποταμό\nΚΥΡΙΑΚΗ, 24 ΦΕΒΡΟΥΑΡΙΟΥ\nΑΡΧΑΙΑ ΓΟΡΤΥΝΑ – ΚΑΡΥΤΑΙΝΑ – ΛΟΥΣΙΟΣ ΠΟΤΑΜΟΣ,\nΞενάγηση ,πεζοπορία, , ράφτινγκ.\nΟ προορισμός αυτής της εξόρμησή της Εναλλακτικής Δράσης μας, είναι η Αρχαία Γόρτυνα και ο Λούσιος ποταμός, όπου θα έχουμε τη δυνατότητα, αφενός να ξεναγηθούμε και αφετέρου να πεζοπορήσουμε στο φαράγγι και να κάνουμε ράφτινκ στα νερά του ποταμού.\nΜετά την Τρίπολη, σε μικρή απόσταση από τη Στεμνίτσα έχουν έρθει σε φως τα ερείπια της αρχαίας Γόρτυνας. Ο αρχαιολογικός χώρος της Αρχαίας Γόρτυνος βρίσκεται στη δεξιά όχθη του ποταμού Λούσιου, σε μαγευτική τοποθεσία, στην έξοδο του φαραγγιού του.\nΗ Αρχαία Γόρτυνα υπήρξε μια σημαντική αρκαδική πόλη κατά την αρχαιότητα. Ακόμα και σήμερα τα ερείπιά της συνεχίζουν να έλκουν το ενδιαφέρον και το θαυμασμό του επισκέπτη, σε συνδυασμό με τη φυσική ομορφιά και γαλήνη του τοπίου.\nΤα αρχαιολογικά ευρήματα στην περιοχή χρονολογούνται από τα Γεωμετρικά χρόνια μέχρι και τη Βυζαντινή περίοδο και καταδεικνύουν μια σημαντική πολιτιστική δραστηριότητα σε μια μεγάλη χρονική περίοδο, κύρια όμως στην Κλασική και στην Ελληνιστική εποχή. Η σημαντικότερη περίοδος της ακμής της αρχαίας πόλης εντοπίζεται στον 4ο π.Χ. αιώνα. Επίσης οι ανασκαφές έδειξαν ότι η πόλη καταστράφηκε τον 2ο μ.Χ. αιώνα.\nΣώζονται ερείπια του ναού του Ασκληπιού, των εγκαταστάσεων των λουτρών και στοάς και από τη μια ακρόπολη 4-6 σειρές λίθων και τμήματα πύργων. Στον ανασκαμμένο χώρο των λουτρών διακρίνονται καθαρά, η κεντρική αίθουσα των λουτρών με τις τρεις αψίδες και δυτικά και νότια οι βοηθητικοί χώροι. Επίσης μέσα και έξω από τους οχυρωματικούς περιβόλους υπάρχουν λείψανα δημόσιων οικοδομημάτων, ιερών και κατοικιών.\nΠεζοπορία (προαιρετική) στο φαράγγι του Λούσιου ποταμού.\nΤο φημισμένο φαράγγι του Λούσιου στην ορεινή Αρκαδία με τα πολλά αξιοθέατα και την πανέμορφη φύση προσφέρεται για ένα ευχάριστο και ξένοιαστο περπάτημα. Η πεζοπορία είναι μια πολύ ωραία διαδρομή, μέσα στην πυκνή βλάστηση του φαραγγιού και με συντροφιά το υποβλητικό βουητό των νερών του ποταμού. Το μονοπάτι στο μεγαλύτερο μέρος του είναι βατό και κατηφορικό, με λίγα δύσκολα σημεία. Η διάρκεια της διαδρομής είναι 3 ώρες περίπου με την επιστροφή και είναι εύκολη. Θα ξεκινήσουμε μετά από την ξενάγηση στην Αρχαία Γόρτυνα, θα φθάσουμε στη Μονή Προδρόμου και θα επιστρέψουμε στη Γόρτυνα. Όσοι δεν πεζοπορήσουν θα έχουν περιήγηση στην Καρίταινα και τον Αλφειό ποταμό\nΡάφτινκ στο Λούσιο ποταμό.\nΑπό τα εντυπωσιακότερα ποτάμια στην Ελλάδα είναι ο Λούσιος και ο Αλφειός, η διαδρομή του ράφτινγκ βρίσκεται εξ ολοκλήρου μέσα σε στενό φαράγγι με πλούσια νερά και τρομερή βλάστηση όπου σε πολλά σημεία τα δένδρα σχηματίζουν τούνελ και το νερό περνά κυριολεκτικά κάτω από αυτά. Τα πεντακάθαρα νερά καθιστούν την συγκεκριμένη διαδρομή τη δημοφιλέστερη διαδρομή ράφτινκ στην Ελλάδα. Η διάρκεια της διαδρομής είναι 3 ώρες\nΤι πρέπει να έχει μαζί του/της όποιος/α κάνει ράφτινκ.\nΈνα δεύτερο ζευγάρι παπούτσια τα οποία θα βραχούν, μαγιό η δεύτερο ζευγάρι εσώρουχα και μία πετσέτα. Καλό είναι, να φέρετε μαζί σας ένα λεπτό φλις η ένα μάλλινο μπλουζάκι για να φορέσετε μέσα από την φόρμα.\n11:00 πμ Άφιξη Καρύταινα.\n11:30 πμ – 12:30 μμ Ξενάγηση στην Αρχαία Γόρτυνα\n12.30 μμ-3.30 μμ Πεζοπορία . (προαιρετικά)\n12.30μμ-3.30 μμ Ράγτινκ στο Λούσιο ποταμό. (προαιρετικά)\n15.30 μμ – 17: μμ Φαγητό στη Καρύταινα\n16:30 μμ Αναχώρηση για Αθήνα.


Αντικατάσταση ηλεκτρικών συσκευών: Πώς θα δοθεί η επιδότηση - AstraTV\nΤο πρόγραμμα επιδότησης ηλεκτρικών συσκευών αναμένεται να ξεκινήσει τον Απρίλιο, σύμφωνα με τις ανακοινώσεις του υπουργού Περιβάλλοντος και Ενέργειας κ. Κώστα Σκρέκα. Θα περιλαμβάνει την αντικατάσταση τριών συσκευών και ο προϋπολογισμός του θα ανέλθει στα 100 εκατ. ευρώ..\nΣτο βήμα των εγκαινίων για την κτηνοτροφική μονάδα ανέβηκε ο Πρωθυπουργός Κυριάκος Μητσοτάκης και έβγαλε έναν μακροσκελή λόγο.\nΟ ίδιος άνοιξε την ομιλία του με την φράση «Καλή η Ουάσιγκτον αλλά καλύτερη η Μαγνησία» ενώ στη συνέχεια αναφέρθηκε στις καλές στιγμές που έχει περάσει στη Μαγνησία λόγω της θητείας του στο στρατόπεδο της 111 Ταξιαρχίας.\nΣτη συνέχεια ο Πρωθυπουργός συνεχάρη τον Ανδρέα Τσαγκάρη, Διευθύνοντα Σύμβουλο της Greek Family Farm αλλά και τους 150 εργαζομένους της εταιρίας που βρίσκεται στον Αλμυρό. Χαρακτήρισε δυναμική μονάδα την κτηνοτροφική μονάδα που κάνει εξαγωγές, δημιουργεί θέσεις εργασίας αλλά και έχει σημαντική πρωτογενή δραστηριότητα.\n«Πρόκειται για ένα φιλόδοξο επενδυτικό πρόγραμμα, το οποίο θα χρηματοδοθεί, προκειμένου να διπλασιαστεί η παραγωγή. Μακάρι σε λίγο καιρό να είμαστε ξανά εδώ για να εγκαινιάσουμε και τη νέα κτηνοτροφική μονάδα. Ως κυβέρνηση, ανακοινώνουμε ότι η βιολογική κτηνοτροφία θα στηριχθεί με 171 εκατομμύρια ευρώ» ανέφερε ο Κυριάκος Μητσοτάκης.


Δούρου για προσφυγικό - Newpost.gr\nΔούρου: Οι πρόσφυγες και οι μετανάστες δεν είναι παρείσακτοι στις τοπικές κοινωνίες\nΓια το προσφυγικό και το πως αναμορφώνει την Ευρώπη μίλησε σήμερα η περιφερειάρχης Ρένα Δούρου στην έναρξη του Eurocities Social Affairs Forum με θέμα "Welcoming refugees: a city challenge", που συνδιοργανώνει από τις 17 ως τις 19 Οκτωβρίου ο Δήμαρχος Αθηναίων, Γιώργος Καμίνης, και το δίκτυο πόλεων EUROCITIES.\nΔημοσίευση 17 Οκτωβρίου 2016, 13:02 / Ανανεώθηκε 17 Οκτωβρίου 2016, 13:09\nΣύμφωνα με την περιφερειάρχη ''η συγκεκριμένη εκδήλωση αποτελεί σπουδαία πρωτοβουλία, η οποία ξεχωρίζει για δύο λόγους. Καταρχήν, για τον τρόπο που διατυπώνεται το θέμα της : "Welcoming refugees: a city challenge". Επειδή οι λέξεις κάθε άλλο παρά ουδέτερες είναι, η επιλογή του ρήματος welcome, και όχι κάποιου άλλου, ίσως πιο τεχνοκρατικού, εκπέμπει ευθύς εξαρχής ένα μήνυμα. Ένα μήνυμα από το Ελσίνκι ως την Αθήνα. Οι πρόσφυγες και οι μετανάστες δεν είναι παρείσακτοι στις τοπικές κοινωνίες''.\nΌπως υπογράμμισε ''πρόκειται για μια θέση στον αντίποδα των ξενοφοβικών και ρατσιστικών συμπεριφορών και είναι μια σαφής απάντηση στα κλειστά σύνορα και τους φράκτες.\nΈχουμε αποκτήσει αρκετή εμπειρία για να σκιαγραφήσουμε τα επόμενα βήματα. Τρία βήματα προς έναν στόχο : να καταστούν οι Τοπικές και Περιφερειακές Aρχές παράγοντες - κλειδιά για την οικοδόμηση μιας ευρωπαϊκής, κοινής προσέγγισης, με δίκαιη κατανομή των ευθυνών'' υπογράμμισε η περιφερειάρχης.


Ξέσπασμα στο β’ημίχρονο με τεσσάρα για τον Απόλλωνα – Athlitiki\nΞέσπασμα στο β’ημίχρονο με τεσσάρα για τον Απόλλωνα\nΜε άνετη επικράτηση του Απόλλωνα ολοκληρώθηκε του φιλικό του Απόλλωνα κόντρα στην Καρμιώτισσα στο «Στέλιος Κυριακίδης». Οι «γαλάζιοι» επικράτησαν με το ευρύ 4-0, σε ένα παιχνίδι που κυριάρχησαν από το πρώτο μέχρι το τελευταίο λεπτό.\nΑξίζει να σημειωθεί ότι όλα τα γκολ επιτεύχθηκαν στο δεύτερο ημίχρονο. Στο 55΄ ο Πέδρο έδωσε έτοιμο γκολ τον Νταμπό, ο οποίος σκόραρε με ωραίο πλασέ. Στο 74΄ ο Μπένσοπ εκτέλεσε εύστοχα το πέναλτι που κέρδισε ο Νταμπό, ενώ το πιο όμορφο γκολ της βραδιάς, ήταν το τρίτο με τον Βαλεντίν Ρομπέρζ να σκοράρει μετά από εξαιρετική ατομική ενέργεια. Το τελικό αποτέλεσμα διαμόρφωσε ο Ρομπέρζ, ο οποίος σκόραρε με κεφαλιά μετά από εκτέλεση φάουλ του Πέδρο. Στο 83΄, ο Πίττας σημάδεψε το κάθετο δοκάρι.\nΚΑΡΜΙΩΤΙΣΣΑ: Κυριακίδης, Ευσταθίου, Οικονόμου, Πολύζος, Ρομό, Μ. Σασί, Χριστοφή, Φράγκου, Χατζηβασίλης, Χρίστου, Νεοφύτου\nΑΠΟΛΛΩΝ: Μολ (46΄ Δημητρίου), Πίττας, Μάρκοβιτς (46΄ Νταμπό), Μαλεκκίδης (46΄ Βασιλείου), Ντένιτς (46΄ Σακέτι), Ντιγκινί, Φιλιώτης (46΄ Πέδρο), Σάλαϊ, Γιούστε (46΄ Ρομπέρζ), Σπόλιαριτς (46΄ Ψύχας), Ματέι (46΄ Μπένσοπ)


Συγχαρητήρια! Τα εκατοστήσατε! - Ειδήσεις Newsit.gr\nNewsit / Κόσμος / Συγχαρητήρια! Τα εκατοστήσατε!\nΔημοσιεύθηκε: 25.04.2011 | 11:47\nΗ βασίλισσα Ελισάβετ, και σύσσωμη η αυστραλιανή πολιτική ηγεσία και η ηγεσία του Κουϊνσλαντ έστειλαν συγχαρητήρια τηλεγραφήματα σε μια ομογενή που έγινε εκατό χρόνων, κάτι άλλωστε που συνηθίζεται με όλους τους αιωνόβιους της χώρας.


Μπομπονιέρα Γάμου Εκρού Φακελάκι με Καρδούλα Χακί\nΜπομπονιέρα γάμου από γκρο εκρού ύφασμα, φακελάκι ζικ-ζακ μικρό, με δέσιμο φιογκάκι από σπαγγάκια σε γήινα χρώματα και μικρή καρδιά χακί για στολισμό. Τα χρώματα κατόπιν συνεννόησης μαζί μας μπορούν να προσαρμοστούν κατά την αρέσκειά σας. Οι διαστάσεις της μπομπονιέρας είναι 8X8,5cm. Στην τιμή περιλαμβάνονται 5 κουφέτα αμυγδάλου Χατζηγιαννάκης και είναι τελική για παραγγελίες εκτός Ελλάδος. Για παραγγελίες εντός Ελλάδος, αφού μας γνωρίσετε τον τόπο κατοικίας σας, θα σας ενημερώσουμε για τον κοντινότερο σε εσάς συνεργάτη μας, όπου και θα μπορέσετε να δείτε το δείγμα ζωντανά. Στην περίπτωση αυτή η τιμή είναι προ Φ.Π.Α. και διαφοροποιείται αναλόγως του Φ.Π.Α. της εκάστοτε περιοχής. Τα συνεργαζόμενα καταστήματα θα σας ενημερώσουν για την καλύτερη δυνατή τιμή, ανάλογα με τον αριθμό τεμαχίων των μπομπονιερών και το είδος των κουφέτων που θα επιλέξετε.\nΦάκελος με Ζικ-Ζακ Τελείωμα Φ13 3375\nΚορδόνια Γιούτα 3375


Συζήτηση:Εκθετική συνάρτηση - Βικιπαίδεια\nάπέφυγα να βάλω τα interwikis, γιατί ορίζουν την εκθετική συνάρτηση διαφορετικά (με βάση μόνο το e)Πer 21:43, 7 Δεκεμβρίου 2009 (UTC) άπέφυγα να βάλω τα interwikis, γιατί ορίζουν την εκθετική συνάρτηση διαφορετικά (με βάση μόνο το e)Πer 21:43, 7 Δεκεμβρίου 2009 (UTC)\nΑν δεν δίνεις συγκεκριμένη τιμή για το α τότε αx είναι η κλάση των εκθετικών συναρτήσεων, δηλαδή πολλές (η 2x, η 3x, η 3.14x κ.ο.κ..) συναρτήσεις και όχι η εκθετική συνάρτηση. Τελοσπάντων λεπτομέρειες. Προσοχή ο εκθέτης δεν κατεβαίνει κάτω, το αx=(lnα)(ex) δεν ισχύει.--vanakaris 13:50, 9 Δεκεμβρίου 2009 (UTC)\nΌχι, αυτό συμβαίνει στην παραγώγιση. (αx)'=(lnα)(αx) Πer 16:09, 9 Δεκεμβρίου 2009 (UTC)\nΤο άρθρο χρειαζόταν επειγόντως ένα συγύρισμα με τις εξισώσεις γιατί η κατάσταση ήταν χαοτική. Θα ρίξω μία ματιά αργότερα στα εμβόλιμα σχόλια που υπάρχουν στο άρθρο όταν εκείνο υπόκειται σε επεξεργασία. Ένα σχόλιο μόνο που πήρε το μάτι μου είναι εκείνο που αναφέρει ότι η σχέση f'(x)=f(x) που ικανοποιεί η εκθετική συνάρτηση θέλει απόδειξη. Αυτός είναι ο ορισμός της εκθετικής συνάρτησης - μία συνάρτηση της οποίας η τιμή της κλίσης σε κάθε σημείο ισούται με την τιμή της συνάρτησης στο σημείο αυτό. Τάσος 12:32, 14 Αυγούστου 2011 (UTC)\nΑνακτήθηκε από "https://el.wikipedia.org/w/index.php?title=Συζήτηση:Εκθετική_συνάρτηση&oldid=2808481"\nΤελευταία τροποποίηση 12:32, 14 Αυγούστου 2011.


Πως να επιλέξω το κατάλληλο ακουστικό βαρηκοΐας - ΣΥΣΤΗΜΑΤΑ ΑΚΟΗΣ\nΠως να επιλέξω το κατάλληλο ακουστικό βαρηκοΐας\nΟ Μιχάλης και η Ροδούλα, εξειδικευμένοι ακοοπροθετιστές , με συνεχή επιμόρφωση σε Γερμανία και Ελβετία , μπορούν να απαντήσουν σε κάθε σας ερώτηση.\nΑυτός ο τύπος ακουστικών είναι πιο γνωστός τύπος ακουστικών βαρηκοΐας. Το ακουστικό προσαρμόζεται στον έξω ακουστικό πόρο και την κόγχη του πτερυγίου του αυτιού. Ο ήχος μεταβιβάζεται στο αυτί από τον δέκτη μέσα στον έξω ακουστικό πόρο. Το ενδοωτιαίο ακουστικό διαθέτει έναν διακόπτη έντασης. Αξίζει να σημειωθεί ότι χρειάζεται μεγαλύτερη ευκινησία δακτύλων, για την τοποθέτηση και αλλαγή μπαταρίας σε σύγκριση με το οπισθοωτιαίο ακουστικό.\nΧρησιμοποιείται στις ήπιες έως τις μέτριες σοβαρές βαρηκοΐες. Πρόκειται για την πιο μικρή συσκευή που χρησιμοποιείται μέχρι σήμερα. Το έξω άκρο του ακουστικού βρίσκεται 1-2 χιλιοστά μέσα στο στόμιο του πόρου, ενώ το έσω άκρο του απέχει 5 χιλιοστά από την ανώτερη μοίρα της τυμπανικής μεμβράνης.\nΕργαστήριο κατασκευής εκμαγείων.\nΣτα πιστοποιημένα με CE Mark και οργανωμένα εργαστήρια υποστήριξης προϊόντων, κατασκευάζουμε όλων των τύπων εκμαγεία καθώς και ειδικών αντιαλλεργικών από χρυσό,ράδιο και πλατίνα.\nΕνδοκαναλικά – Ενδωτιαία- Ωπισθωτιαία.\nΤα ακουστικά της εταιρείας μας, επισκευάζονται σε δικό μας εργαστήριο και γι’ αυτό το λόγο καλύπτουν πλήρως τις ανάγκες σας. Ανάλογα με την βαρηκοΐα , μπορούμε να επιλέξουμε το ακουστικό που σας ταιριάζει.\nΕπιστημονική ρύθμιση και συγχρονισμός ακουστικού.\nΕξειδικευμένα τμήματα παιδιών- ενηλίκων.\nΕπίσκεψη κατ ΄οίκον.\nΤηλέφωνο επικοινωνίας 2310902323


Προκλητικός ο καγκελάριος Σολτς: «Η ΕΕ και το ΝΑΤΟ δεν είναι επιθετικές συμμαχίες»!!! - Ατέχνως\nΒρίσκεστε:Ατέχνως»Πολιτική»Διεθνή»Προκλητικός ο καγκελάριος Σολτς: «Η ΕΕ και το ΝΑΤΟ δεν είναι επιθετικές συμμαχίες»!!!\nΠροκλητικός ο καγκελάριος Σολτς: «Η ΕΕ και το ΝΑΤΟ δεν είναι επιθετικές συμμαχίες»!!!\nΑπό atexnos.gr στο Φεβ 19, 2022 Διεθνή\nΠροκλητικός εμφανίστηκε σήμερα ο Γερμανός καγκελάριος Όλαφ Σολτς ο οποίος τα τελευταία εικοσιτετράωρα έχει αναλάβει ρόλο… διαμεσολαβητή μεταξύ του ΝΑΤΟ και της Ρωσίας.\nΟ ηγέτης της Γερμανίας είχε συζητήσεις με τον Ρώσο πρόεδρο Βλ. Πούτιν, οι οποίες μάλλον δεν πήγαν και πολύ καλά αν κρίνουμε από τις δηλώσεις που ακολούθησαν από τις δυο πλευρές.\nΑναφερόμενος στα επιχειρήματα της Μόσχας, ο Όλαφ Σολτς έφτασε στο σημείο να ισχυριστεί ότι «η ΕΕ και το ΝΑΤΟ δεν είναι επιθετικές συμμαχίες»!!!\nΠιο συγκεκριμένα, σε δηλώσεις του σήμερα κατά την διάρκεια της Διάσκεψης του Μονάχου για την Ασφάλεια, ο Σολτς σημείωσε ότι πάντα τονίζει στον πρόεδρο Πούτιν ότι ούτε η ΕΕ ούτε το ΝΑΤΟ είναι επιθετικές συμμαχίες. Και πρόσθεσε ότι ο «πρόεδρος Βλαντιμίρ Πούτιν προβάλλει την περίπτωση της Γιουγκοσλαβίας ως επιχείρημα όταν επικαλείται την «επιθετικότητα» του ΝΑΤΟ. Του είπα ότι εκεί έπρεπε να σταματήσει μια γενοκτονία και ότι οι λαοί της περιοχής θέλουν να ενταχθούν στην ΕΕ, αλλά και ότι θα ήταν γελοίο να ισχυριστεί κανείς ότι υπάρχει ζήτημα γενοκτονίας στην περιοχή του Ντονμπάς», τόνισε ο καγκελάριος.\nΟ Γερμανός καγκελάριος υπογράμμισε για μία ακόμη φορά ότι «περαιτέρω παραβίαση της κυριαρχίας της Ουκρανίας θα έχει υψηλό κόστος για τη Ρωσία», επισημαίνοντας ταυτόχρονα ότι οι διπλωματικοί δίαυλοι πρέπει να διατηρηθούν. Είμαστε υπέρ της όσο το δυνατόν περισσότερης διπλωματίας, χωρίς όμως να είμαστε και αφελείς», ανέφερε.\nΑπό την πλευρά του, ο υπουργός Εξωτερικών της Ρωσίας Σεργκέι Λαβρόφ χαρακτήρισε «απαράδεκτη» τη δήλωση του Σολτς περί «γελοίων» ισχυρισμών του Προέδρου της Ρωσικής Ομοσπονδίας Βλαντιμίρ Πούτιν για γενοκτονία στην περιοχή του Ντονμπάς. Η δήλωση του καγκελάριου είναι απαράδεκτη. «Δεν είναι δουλειά των γερμανών ηγετών να αστειεύονται για θέματα γενοκτονίας», ανέφερε ο κ. Λαβρόφ, σύμφωνα με το πρακτορείο Interfax.\nΓερμανία ΝΑΤΟ + ΕΕ Όλαφ Σολτς Ουκρανική κρίση Ρωσία\nΠροηγούμενη δημοσίευση Κύπρος: Συλλαλητήριο την Κυριακή ενάντια στην αξιοποίηση των βρετανικών βάσεων για τα σχέδια του ΝΑΤΟ\nΕπόμενη δημοσίευση «Η δολοφονία που ξεγέλασε τον κόσμο»: Βρετανικό ντοκιμαντέρ για το έγκλημα στα Γλυκά Νερά (VIDEO)


Ποια είναι η νέα διατροφική διαταραχή - Ιατρικά Νέα\nΗ νευρική ορθορεξία (Orthorexia nervosa) είναι μια διατροφική διαταραχή που χαρακτηρίζεται από έντονη προσκόλληση σε υγιεινές διατροφικές επιλογές. Αν και δεν περιλαμβάνεται στα εγχειρίδια των ψυχικών διαταραχών, όπως οι άλλες διαταραχές διατροφής (π.χ. νευρική ανορεξία, βουλιμία κ.λπ.), υπάρχουν ορισμένα σημεία που τη διαχωρίζουν από την απλή τήρηση ενός υγιεινού προγράμματος διατροφής.\nΤα άτομα που πάσχουν από νευρική ορθορεξία αποφεύγουν τις ίδιες τροφές με εκείνους που απλά «προσέχουν» τη διατροφή τους (π.χ. συντηρητικά, αλάτι, ζάχαρη, λίπη, ζωικά προϊόντα, γενετικά τροποποιημένα κ.ά.), αλλά η διαφορά είναι ότι ξοδεύουν υπερβολικά πολύ χρόνο και ενέργεια για την επιλογή των «κατάλληλων» τροφών. Μερικοί, μάλιστα, μπορεί να περιορίσουν το διαιτολόγιό τους σε έναν πολύ μικρό αριθμό τροφών. Δεν ενδιαφέρονται τόσο να ελαχιστοποιήσουν τις προσλαμβανόμενες θερμίδες, όσο να επιλέξουν τα ποιοτικότερα προϊόντα.\nΗ εμμονή με την υγιεινή διατροφή μπορεί να έχει εξαιρετικά δυσμενείς συνέπειες τόσο ψυχολογικές όσο και σωματικές Μια ανασκόπηση των δημοσιευμένων ερευνών από όλο τον κόσμο σχετικά με την συγκεκριμένη διαταραχή δημοσιεύθηκε στο περιοδικό Appetite.\nΗ επικεφαλής ερευνήτρια Τζένιφερ Μιλς, αναπληρώτρια καθηγήτρια στο πανεπιστήμιο της Υόρκης του Τορόντο, τόνισε πως η νευρική ορθορεξία παρατηρείται όταν η προσπάθεια για υγιεινή διατροφή φθάνει την υπερβολή και χάνεται ο έλεγχος. Είναι ένα πρόβλημα που δεν αφορά μόνο τις γυναίκες, όπως πολλοί πιστεύουν, αλλά και τους άνδρες.\nΟι παράγοντες που σχετίζονται με την εμφάνιση της διαταραχής είναι πολλαπλοί. Η αμεσότητα και η ποσότητα της ενημέρωσης λόγω και της εξάπλωσης των κοινωνικών δικτύων μπορεί να πυροδοτεί και να συντηρεί αυτούς τους φόβους. Οι vegan και οι vegetarian, καθώς και τα άτομα με κακή αυτοεικόνα σώματος, κινδυνεύουν περισσότερο να εμφανίσουν τη διαταραχή. Τέτοιες συμπεριφορές μπορεί επίσης να παρουσιαστούν ως σύμπτωμα ιδεοψυχαναγκαστικής ή άλλης αγχώδους διαταραχής.\nΟι ερευνητές τονίζουν πως οι πάσχοντες καλό είναι να απευθυνθούν σε γιατρό, ενώ η συνάντηση με έναν ψυχολόγο που ειδικεύεται σε διαταραχές άγχους, διατροφικές διαταραχές ή την εικόνα του σώματος, μπορεί να είναι χρήσιμη.\n[διατροφικές διαταραχές], [υγιεινή διατροφή νευρική ορθορεξία]


Μερικές πληροφορίες για τα εμαγιέ μας σκεύη - Μαντέμι\nΜερικές πληροφορίες για τα εμαγιέ μας σκεύη\nΔημοσιεύτηκε στις 03/11/2021 από mantemi.\n1. Τι είναι το εμαγιέ σκεύος;\nΗ λέξη εμαγιέ προκύπτει από τη γαλλική λέξη "émaillé" και σημαίνει "εφυαλωμένος" δηλαδή αυτός που έχει υποστεί κάποιου είδους υάλωση, κάποια επεξεργασία δηλαδή με γυαλί. Θα το δείτε "enameled" στα αγγλικά. Τα εμαγιέ μαντεμένια σκεύη έχουν ψεκαστεί με ένα ειδικό μίγμα που μοιάζει με υγρό γυαλί (το οποίο συνήθως περιέχει κάποιο χρώμα) και στη συνέχεια ψήνονται μέσα σε ειδικούς κλίβανους για μερικές ώρες. Έτσι το μίγμα αυτό προσκολλάται πάνω στο μαντέμι και δημιουργεί αυτή την όμορφη πορσελάνινη επιφάνεια.\n2. Πού χρησιμοποιούνται τα εμαγιέ σκεύη;\nΤα εμαγιέ σκεύη μπορούν να χρησιμοποιηθούν σε όλες τις εστίες και στο φούρνο σας αρκεί να μην ξεπεράσετε τη θερμοκρασία των 260ºC. Σε υψηλότερες θερμοκρασίες μπορεί να δημιουργηθούν ρωγμές στην εμαγιέ επίστρωση του σκεύους. Αυτό συμβαίνει γιατί ο βαθμός διαστολής-συστολής του μαντεμιού είναι διαφορετικός από αυτόν της εμαγιέ επίστρωσης. Μην τα χρησιμοποιείτε επομένως στη φωτιά, στα κάρβουνα ή το γκάζι.\n3. Χρειάζεται να χρησιμοποιώ λάδι όταν μαγειρεύω σε εμαγιέ σκεύος;\nΌλοι οι κατασκευαστές συστήνουν να χρησιμοποιείτε λίγο λάδι όταν μαγειρεύετε σε εμαγιέ σκεύος. Το λάδι βοηθάει να μην κολλάει το φαγητό κατά μαγείρεμα. Αν δεν χρησιμοποιείτε καθόλου λάδι, είναι πιθανό το φαγητό να κολλάει πιο συχνά και επομένως οι πιθανότητες να κάνετε ζημιά στην εμαγιέ επίστρωση κατά τον καθαρισμό του είναι αυξημένες.\nΑπίθανα μαγειρέματα σε διαχρονικά εμαγιέ σκεύη | mantemi.gr\n3. Μπορώ να προσθέσω νερό κατά το μαγείρεμα;\nΦυσικά, συστήνεται να προσθέτετε λίγο νερό ή λάδι κατά το μαγείρεμα ώστε η εμαγιέ επιφάνεια να μην μένει στεγνή σε υψηλές θερμοκρασίες.\n4. Πώς πλένεται το εμαγιέ σκεύος;\nΠαρόλο που τα εμαγιέ σκεύη θεωρητικά είναι κατάλληλα για πλυντήριο πιάτων, εμείς συστήνουμε να μην το κάνετε γιατί τα απορρυπαντικά που χρησιμοποιούνται στα πλυντήρια είναι πολύ διαβρωτικά. Πλύντε το σκεύος στο χέρι με λίγο ζεστό νερό και απορρυπαντικό πιάτων. Αν το φαγητό έχει κολλήσει χρησιμοποιήστε κάποιο μαλακό αξεσουάρ όπως τον Καθαριστή Σκευών της Lodge ο οποίος είναι από σιλικόνη και δεν πρόκειται να γρατζουνίσει το σκεύος σας. Αφού το πλύνετε, σκουπίστε το και στεγνώστε το καλά με μια πετσέτα.\n5. Είναι φυσιολογικοί κάποιοι λεκέδες στην εμαγιέ επιφάνεια;\nΝαι, είναι φυσιολογικό να δημιουργηθούν λεκέδες στην επιφάνεια ενός εμαγιέ σκεύους. Μην ανησυχείτε όμως, καθώς δεν επηρεάζουν καθόλου τη λειτουργία του σκεύους ή την αντοχή του στο χρόνο. Οι λεκέδες αυτοί είναι αποτέλεσμα του λαδιού που χρησιμοποιείται στο μαγείρεμα και των υψηλών θερμοκρασιών. Δοκιμάστε να τους αφαιρέσετε βράζοντας για λίγη ώρα 2 κούπες νερό μαζί με 4 κουταλιές της σούπας μαγειρικής σόδας.\nΠατήστε εδώ για να δείτε τα εμαγιέ σκεύη μας! Σύντομα θα προσθέσουμε και νέα μοντέλα!\nΔημοσιεύτηκε στην κατηγορία Καθαρισμός & Συντήρηση, με ετικέτες συντήρηση και καθαρισμός, σαπούνι, εμαγιέ, μαντεμένια τηγάνια, μαντεμένιες γάστρες, μαντεμένια σχαροτήγανα, στις 03/11/2021 από mantemi.\t← Προηγούμενο Άρθρο Επόμενο Άρθρο →


Ο "Λέανδρος" μπαίνει για τα καλά στην Ελλάδα από σήμερα...\nΓια το Σάββατο μίλησε ο μετεωρολόγος Γ. Καλλιάνος για πιθανότητα χιονιού στην Εύβοια. Με βάση αυτή την πρόβλεψη η Άνδρος είναι στα όρια του ψυχρού κύματος που θα κρατήσει μέχρι Τετάρτη. Ειδικότερα ο Γιάννης Καλλιάνος μίλησε για κακοκαιρία με... εκπλήξεις αναφερόμενος στο κύμα ψύχους που εισβάλει στη χώρα.\nΑρχικά δικαιολογώντας το γιατί δεν γίνονται ακόμη ακριβείς προγνώσεις για το κύμα ψύχους στη χώρα, ο κ. Καλλιάνος, απάντησε πως αυτό γίνεται καθώς «αυτή η κακοκαιρία κρύβει πολλές εκπλήξεις με αποτέλεσμα να είναι σχεδόν αδύνατον να βγάλουμε πλήρη και αναλυτικά στοιχεία για μετά από 48 ώρες». Τόνισε μάλιστα πως κάθε 6 ώρες τα προγνωστικά στοιχεία βγάζουν διαφορετικές εκτιμήσεις για μετά από 48 ώρες. Το μόνο βέβαιο είναι ότι το ψύχος θα κρατήσει ως την Τετάρτη, φέρνοντας χιόνια ακόμη και σε πεδινές περιοχές, με την Θεσσαλονίκη να προβλέπει πως θα δει χιονόπτωση. Το κρύο θα γίνει πολύ αισθητό από το βράδυ της Πέμπτης που θα χιονίσει κατά περιόδους ακόμη και σε πεδινές περιοχές. Μην κάνει εντύπωση αν δείτε χιόνια γύρω από την Θεσσαλονίκη και θερμοκρασίες στα ορεινά της ΒΔ ηπειρωτικής χώρας που θα αγγίξουν τους -15°C.\nΌσον αφορά την Αττική, ο μετεωρολόγος σημειώνει πως την Παρασκευή αναμένει να χιονίσει στα γύρω ορεινά και ημιορεινά της Αττικής, περίπου από τα 550 μέτρα και υψηλότερα. Οι χιονοπτώσεις θα είναι πρόσκαιρες.\nΑπό το Σάββατο ωστόσο, έρχεται δεύτερο κύμα της κακοκαιρίας από τα δυτικά, το οποίο θα δώσει πυκνές χιονοπτώσεις κυρίως στην κεντρική Ελλάδα ακόμη και σε πολύ χαμηλά υψόμετρα. «Για παράδειγμα αρκετό χιόνι αναμένουμε στη Θεσσαλία, στη Στερεά, στην Εύβοια ακόμη και χαμηλά. Όμως δεν θα χιονίσει μόνο εκεί. Θα χιονίσει και στην Ήπειρο και στην Πελοπόννησο σε λίγο πιο μεγάλα υψόμετρα. Χιονοπτώσεις θα δουν και αρκετά νησιά του ΒΑ Αιγαίου ακόμη και στα πεδινά τους», τονίζει ο κ. Καλλιάνος.\n«Το Σάββατο αργά το βράδυ και προς το ξημέρωμα της Κυριακής, υπάρχει σοβαρό ενδεχόμενο να χιονίσει αρκετά χαμηλά και στην Αττική όμως αυτό δεν έχει ξεκαθαρίσει ακόμη. Χρειάζεται να φτάσει η Παρασκευή για να ξέρουμε ακριβώς για την εξέλιξη στην πρωτεύουσα. Μπορεί να δούμε ωραίες εκπλήξεις, μπορεί όμως να δούμε και λίγα πράγματα. Το κρύο θα συνεχιστεί μέχρι και την Τετάρτη. Και μέχρι τότε, είμαι σίγουρος, ότι όλο και κάποιες εκπλήξεις θα μας επιφυλάξει αυτή η κακοκαιρία.\nΠηγή: iefimerida.gr - https://www.iefimerida.gr/ellada/kallianos-erhetai-mia-kakokairia-alloprosalli\nHξεις, αφήξεις ου, εν τω πολέμω θνήξεις...\nΗξεις, αφήξεις, ου εν τω πολέμω θνήξεις...\nΤάδε έφη... Ε.Μ.Υ\nΈφτασε ο κακός...\nΟι ύβρεις σας κάτω από λαογραφικό θέμα αποκαλύπτουν αβυσσαλέα εμπάθεια. Κάντε μια προσπάθεια να συνετιστείτε...


50+1 πράγματα που χρειάζεται ένα φοιτητικό σπίτι! - Thessaloniki Arts and Culture\nΠοια είναι η καλύτερη στιγμή στη ζωή ενός μαθητή μετά το σχολείο;\nΗ μετακόμιση στο φοιτητικό σπίτι και φυσικά τα πιο ανέμελα -ίσως- χρόνια που την ακολουθούν!\nΤα πρώτα λεπτά μόλις καταλαβαίνεις ότι πέρασες σε σχολή εκτός της πόλης που μένεις είναι γεμάτα με στιγμές που σε διχάζουν! Θα αφήσεις το σπίτι σου, την οικογένεια, τους φίλους και θα φύγεις για ένα νέο ξεκίνημα μόνος-η σου.\nΜόλις περάσουν αυτά τα λίγα λεπτά θα συνειδητοποιήσεις ότι τα καλύτερα έρχονται!\nΗ στιγμή που θα έχεις το δικό σου φοιτητικό σπίτι, θα γνωρίσεις μία νέα πόλη, θα κάνεις νέους φίλους, θα έχεις ένα καταφύγιο όπου θα μπορούν πάντα να σε επισκέπτονται οι κολλητοί και οι κολλητές σου για να κάνουν διακοπές και να νιώσουν για μερικές μέρες τη χαρά της ανεξαρτητοποίησης! Ας δούμε, όμως, πώς θα σχεδιάσεις την καινούργια σου φωλιά. Τι χρειάζεται ένα φοιτητικό σπίτι;\nΑφού βρεις το νέο σου σπίτι θα πρέπει να οργανώσεις και τη φοιτητική μετακόμιση σου. Τι θα πρέπει να υπάρχει σε κάθε δωμάτιο για να κάνει τη ζωή σου ακόμα πιο εύκολη;\nΕτοιμάσαμε μία λίστα με όλα όσα πρέπει να αγοράσεις ή να μεταφέρεις για να αποκτήσεις το φοιτητικό σπίτι που είχες ονειρευτεί!\n1. Πιατικά: Θα χρειαστείς οπωσδήποτε 4 πιάτα και 4 μπολ για τα δημητριακά, τα φρούτα ή τις σούπες σου. Οπωσδήποτε έλεγξε αν μπορούν να μπουν στο microwave.\n2. Μαχαιροπίρουνα: Πάρε οπωσδήποτε και 4 σετ πιρούνια, μαχαίρια και κουτάλια, μικρά και μεγάλα. Ποτέ δεν ξέρεις ποιος θα έρθει στο σπίτι σου απροειδοποίητα!\n3. Πίνακα Κοπής: Αν έχεις όρεξη για μαγειρική σίγουρα δεν θέλεις να αφήσεις μόνιμα σημάδια στον πάγκο του σπιτιού σου.\n4. Μαχαίρι Κοπής: Γιατί δεν γίνεται να τρως κάθε μέρα έξω. Θα χρειαστεί και να μαγειρεύεις!\n5. Κατσαρολικά: Θα χρειαστείς οπωσδήποτε μία μεγάλη κατσαρόλα για να βράζεις μακαρόνια και ένα μικρό κατσαρολάκι για τη σάλτσα. Πιθανότατα θα γίνει το αγαπημένο σου φαγητό, αν δεν ήταν ήδη.\n6. Τηγάνι: Πάρε μαζί σου 2 ή 3 διαφορετικά μεγέθη ώστε να έχεις εναλλακτικές ανάλογα με το πιάτο που θα θέλεις να ετοιμάσεις.\n7. Τάπερ και τσάντες κατάψυξης: Η πιθανότητα να έχεις όρεξη για καθημερινό μαγείρεμα είναι μηδαμινή. Για αυτό πάρε 2-3 τάπερ ώστε να προετοιμάζεις το φαγητό σου μία φορά και να το διατηρείς για μέρες!\n8. Ποτήρια νερού: Τουλάχιστον 4 ποτήρια νερού είναι ο ελάχιστος αριθμός που πρέπει να πάρεις.\n9. Κούπες καφέ: Σίγουρα θα θέλεις να έχεις την κούπα σου αλλά θα πρέπει να σκεφτείς ότι συχνά θα φιλοξενείς και τους φίλους σου.\n10. Κουτάλες, Τανάλιες & Σπάτουλες: Σίγουρα δεν θα σε βολεύει να σερβίρεις το φαγητό σου με το πιρούνι.\n11. Τραπέζι: Πιθανότατα το φοιτητικό σου σπίτι δεν θα διαθέτει τραπεζαρία. Θα χρειαστείς, λοιπόν, ένα τραπεζάκι για να γευματίζεις, όταν σου έρχεται η όρεξη για μαγείρεμα.\n12. Καρέκλες: Τρεις με τέσσερις καρέκλες είναι αρκετές για να προσκαλέσεις την παρέα σου για την σπεσιαλιτέ σου. (Πιθανότατα μακαρόνια)\n13. Κουτί Πρώτων Βοηθειών: Τα παυσίπονα και άλλα χάπια που ενδεχομένως θα χρειαστείς είναι απολύτως απαραίτητο να υπάρχουν στο φοιτητικό σπίτι σου.\n14. Πετσέτες Μπάνιου: Θα χρειαστείς 2 με 3 σετ, μία πετσέτα σώματος, μία μικρότερη για τα μαλλιά και μία πετσέτα προσώπου.\n15. Χαλάκι Μπάνιου: Για να μην δημιουργείται η λίμνη των κύκνων κάθε φορά που κάνεις ντους.\n16. Καλάθι για άπλυτα: Τα ρούχα δεν πλένονταν ποτέ μόνα τους, έμπαιναν στο καλάθι των απλύτων. Κάπου θα πρέπει να μαζεύονται για να πάρεις την απόφαση να βάλεις πλυντήριο!\n17. Πιγκάλ: Πιγκάλ λέγεται το βουρτσάκι της τουαλέτας. Σίγουρα θα το χρειαστείς κάποια στιγμή και καλύτερα να μη σε βρει απροετοίμαστο/-η!\n18. Προϊόντα καθημερινής περιποίησης: Αφρόλουτρο, σαμπουάν, μαλακτικό, κρέμες προσώπου, ξυραφάκια και ό,τι άλλο θα χρειαστείς για την καθαριότητα σου.\n19. Κουρτίνα: Αν δεν θέλεις το μπάνιο σου να χρειάζεται καθημερινό καθάρισμα.\n20. Σετ για το νιπτήρα: Αν θέλεις να δώσεις προσωπικό χαρακτήρα στο χώρο σου θα πρέπει να τον στολίσεις ανάλογα. Πάρε δοχεία για τα σαπούνια σου και τις μπατονέτες.\n21. Κάδο Σκουπιδιών: Αν δεν αγοράσεις προτού μετακομίσεις θα πρέπει να τον βάλεις στη λίστα αγορών της πρώτης ημέρας.\n22. Καθρέφτης: Θα τον χρειαστείς, ειδικά μετά από βράδια που τελειώνουν το πρωί.\n23. Κρεβάτι: Το κρεβάτι είναι από τα λίγα έπιπλα σε κάθε φοιτητικό σπίτι που οι περισσότεροι αγοράζουν. Προτίμησε διπλό, αν υπάρχει χώρος στο δωμάτιο για να μπορείς να φιλοξενείς τον σύντροφο σου ή κάποιο φίλο/-η σου.\n24. Κομοδίνο: Μπορείς να το μεταφέρεις από το πατρικό σου ή να αγοράσεις καινούργιο ώστε να ταιριάζει στο στυλ του σπιτιού σου.\n25. Λαμπατέρ: Για να διαβάσεις το βιβλίο σου ή να δεις λίγη τηλεόραση πριν κοιμηθείς χωρίς να κρατάς ανοιχτό το μεγάλο φως.\n26. Σεντόνια: Θα χρειαστείς τουλάχιστον 2 σετ με κατωσέντονο, σεντόνι και μαξιλαροθήκες.\n27. Κουβέρτες: Στα Ιωάννινα ή τη Θεσσαλονίκη μπορεί να χρειαστείς κουβέρτες ακόμα και το καλοκαίρι οπότε πάρε 2-3 να υπάρχουν μέσα στο σπίτι.\n28. Πάπλωμα: Πιθανότατα θα χρειαστεί να αγοράσεις καινούργιο αν δεν έχεις δεύτερο στο σπίτι σου.\n29. Μαξιλάρια: Πάρε ένα για εσένα και ένα για κάθε κολλητό/-η σου.\n30. Κρεμάστρες & Θήκες: Αν θέλεις να διατηρήσεις τη ντουλάπα σου σε τάξη θα πρέπει να οργανώσεις τα ρούχα και τα παπούτσια σου από την πρώτη στιγμή.\n31. Επιτοίχια Ράφια: Το φοιτητικό σπίτι θα είναι η φωλιά σου για τα επόμενα τουλάχιστον 4-5 χρόνια. Θα πρέπει να έχεις αρκετό αποθηκευτικό χώρο για όλες τις αναμνήσεις και τα βιβλία σου.\n32. Καναπές – Κρεβάτι: Όσος περισσότερος χώρος, τόσο περισσότεροι φίλοι!\n33. Τραπέζι: Από ένα ολοκληρωμένο σαλόνι δεν θα μπορούσε να λείπει το τραπεζάκι.\n34. Έπιπλο Τηλεόρασης: Διάλεξε ένα έπιπλο με αποθηκευτικούς χώρους για να μπορείς να φυλάς έγγραφα και σημειώσεις του Πανεπιστημίου.\n35. Φωτιστικό: Δώσε το στυλ που θέλεις στο σαλόνι σου με ένα όμορφο φωτιστικό οροφής.\n36. Πουφ: Αν θέλεις το σπίτι σου να γίνει το στέκι της παρέας, τα πουφ είναι ό,τι πρέπει.\n37. Κορνίζες: Έτσι θα έχεις όλα τα αγαπημένα σου πρόσωπα πάντα μαζί σου.\n38. Γραφείο: Τι χρειάζεται ένα φοιτητικό σπίτι; Η φοιτητική ζωή είναι υπέροχη αλλά θα πρέπει να διαβάζεις. Άλλωστε αν δεν υπήρχε το Πτυχίο δεν θα είχες δικό σου φοιτητικό σπίτι.\n39. Καρέκλα Γραφείου: Αγόρασε μία πολύ αναπαυτική καρέκλα για να μην έχεις δικαιολογία για το διάβασμα.\n40. Βιβλιοθήκη: Θα χρειαστείς αποθηκευτικό χώρο για να βάλεις βιβλία, έγγραφα, σημειώσεις ή και τα επιτραπέζια της παρέας.\n41. Ανοιχτά Ράφια: Θα καταλάβεις τη χρησιμότητα τους μόλις ανοίξεις όλες τις κούτες μετακόμισης.\n42. Μεταλλικοί Γάντζοι: Μία πολύ πρακτική λύση για να κρεμάς τις τσάντες και τα παλτό σου, αν η είσοδος είναι κοινή με το σαλόνι.\n43. Ολόσωμος Καθρέφτης: Θα μεγαλώσει οπτικά το χώρο σου. Επίσης, θα μπορείς να αυτοθαυμαστείς πριν τη νυχτερινή έξοδο.\nΈνα πολύ σημαντικό σημείο για τη διευκόλυνση της φοιτητικής σου ζωής είναι οι ηλεκτρικές συσκευές που θα εγκαταστήσεις στο νέο σου σπίτι.\nΑν είναι εξοπλισμένο, τότε δεν θα χρειαστεί να ανησυχήσεις για τίποτα. Αν, όμως, αναγκαστείς να αγοράσεις τις ηλεκτρικές συσκευές θα πρέπει να κάνεις έρευνα αγοράς για να δεις τι πραγματικά θα σου χρειαστεί.\n44. Φούρνος Μικροκυμάτων: Είναι απολύτως απαραίτητος. Πώς αλλιώς θα ζεσταίνεις τόσο εύκολα τα τάπερ της μαμάς; Μπορείς να πάρεις ένα φουρνάκι με 2 εστίες για ακόμα μεγαλύτερη ευκολία!\n45. Ψυγείο: Αν δεν υπάρχει ήδη, πράγμα σχεδόν απίθανο στα περισσότερα φοιτητικά σπίτια, θα πρέπει να γνωρίζεις ακριβείς διαστάσεις προτού αγοράσεις.\n46. Βραστήρας: Για να φτιάχνεις τον καφέ ή το χαμομήλι σου τα κρύα πρωινά του χειμώνα ή για να μαγειρεύεις ακόμα πιο γρήγορα το φαγητό σου.\n47. Τοστιέρα – Γκριλιέρα: Προτίμησε μία τοστιέρα που να λειτουργεί και σαν γκριλ για να μπορείς να ψήνεις ό,τι άλλο θέλεις εκτός από τοστ.\n48. Καφετιέρα: Φοιτητική ζωή, χωρίς καφέ, δεν γίνεται.\n49. Πλυντήριο ρούχων: Αν δεν έχεις σκάφη και δεν θέλεις να χάσεις τη μισή σου φοιτητική ζωή πλένοντας στο χέρι ή στέλνοντας τα ρούχα στη μαμά, είναι αδύνατο να ζήσεις μόνος/-η χωρίς πλυντήριο ρούχων.\n50. Ηλεκτρική Σκούπα: Το καθάρισμα του σπιτιού σου και η ζωή σου θα γίνουν πολύ πιο εύκολα αν αγοράσεις εξ αρχής μία ηλεκτρική σκούπα.\n51. Σίδερο: Μπορεί να μην σε ενοχλεί να είναι τσαλακωμένα τα ρούχα σου αλλά δεν θα ήθελες να πας σε πρώτο ραντεβού ή σε παρουσίαση με ασιδέρωτο φόρεμα ή πουκάμισο. Είναι τόσο οικονομικά που δεν χρειάζεται ούτε να το σκέφτεσαι!\nΘέλεις να κατεβάσεις τη λίστα ώστε να μπορείς να την εκτυπώσεις και να οργανωθείς σωστά; Δες τι χρειάζεται ένα φοιτητικό σπίτι, κατεβάζοντας τη λίστα σε .pdf, εντελώς δωρεάν, εδώ\nΑπό την Τένη Βαλεριάνου\nΓεννηθήκαμε όλοι ελεύθεροι.\n«Όλοι έχουμε τις δικές μας σκέψεις και ιδέες. Θα πρέπει όλοι να αντιμετωπιζόμαστε με τον ίδιο τρόπο.»\nΟ γονέας πρέπει να αγαπάει το παιδί γιατί είναι αυτό, όπως λέει και το τραγούδι “σ’αγαπώ γιατί είσαι εσύ”.


Εφημερίδα Κρουά Κρουά: ΤΙ ΛΕΝΕ ΟΙ ΥΠΟΨΗΦΙΟΙ - ΒΑΓΓΕΛΗΣ ΣΤΑΙΟΣ , Ζητώ ψήφο ενότητας και συνεργασία από και με τους δημότες της Φλώρινας\nΤΙ ΛΕΝΕ ΟΙ ΥΠΟΨΗΦΙΟΙ - ΒΑΓΓΕΛΗΣ ΣΤΑΙΟΣ , Ζητώ ψήφο ενότητας και συνεργασία από και με τους δημότες της Φλώρινας\nΤΙ ΛΕΝΕ ΟΙ ΥΠΟΨΗΦΙΟΙ;\nΠροσκαλούμε τους υποψηφίους σε έναν κοινωνικό διάλογο για να μάθουμε πως αντιλαμβάνονται τον ρόλο τους και να μοιραστούμε τα σχέδιά του για το δήμο Φλώρινας. Καλωσορίζουμε τον Βαγγέλη Στάιο, υποψήφιο δημοτικό σύμβουλο στο δήμο Φλώρινας με τον συνδυασμό του Στάθη Κωνσταντινίδη ΕΝΟΤΗΤΑ - ΣΥΝΕΡΓΑΣΙΑ .\nΟ Βαγγέλης Στάιος, για δεύτερη φορά υποψήφιος δημοτικός σύμβουλος, ανήκει στη νέα γενιά της Φλώρινας. Εξέφρασε και εκφράστηκε μέσα από δημιουργικές παρεμβάσεις στο δημοτικό συμβούλιο, με προτάσεις αλλά και καταγγελίες σε θέματα διαχείρισης του δήμου. Απέδειξε πως οι νέοι άνθρωποι έχουν και φωνή, έχουν και ψυχή για να προσφέρουν, να διεκδικήσουν και να δημιουργήσουν. Μέσα από το συνδυασμό ΕΝΟΤΗΤΑ – ΣΥΝΕΡΓΑΣΙΑ του Στάθη Κωνσταντινίδη κατεβαίνει εκ νέου υποψήφιος, και καταθέτει το κεφάλαιο της γνώσης και της εμπειρίας που αποκόμισε στη διάθεση των συμπολιτών του για έναν καλύτερο δήμο και ένα ελπιδοφόρο μέλλον.\nΠοια είναι η εμπειρία σας ως δημοτικός σύμβουλος από τη γνωριμία με τα του δήμου;\n- Ο δήμος Φλώρινας, έχει πολλά προβλήματα. Οι λύσεις δυστυχώς μέχρι σήμερα δεν δίνονται μέσα από ένα πρόγραμμα. Θεωρητικά υπάρχει αλλά δεν εφαρμόζεται. Δεν υπήρξε ποτέ διάλογος επί της ουσίας και καμία συνεργασία. Ως σύμβουλος της αντιπολίτευσης, το μόνο περιθώριο που είχα, ήταν να καταγγείλω συνεχώς μία στείρα πολιτική, η οποία ευνοούσε ορισμένους μέσα από επιλεκτικές δράσεις .\nΗ καταγγελία, σε τέτοιες περιπτώσεις, πιστεύετε πως τελικά, δεν είναι δημιουργική παρέμβαση, για να ανοίξουν τα μάτια του κόσμου;\n- Δυστυχώς . Είναι πολλές και μάλιστα οργανωμένες οι προσπάθειες που κάνουν κάποιοι ώστε ένα κομμάτι τις κοινωνίας μας να έχει τα μάτια και τα αυτιά του κλειστά και θέλουν αυτό το κομμάτι να το μάθουν να ζει με παιχνίδια εντυπώσεων .\nΤο γεγονός αυτό σας απογοήτευσε;\n- Κάθε άλλο. Νομίζω πως με έχει πεισμώσει περισσότερο, διότι πλέον γνωρίζω και οι πάντες γνωρίζουν για τους «κατασκευασμένους χαρακτηρισμούς».\nΟι δημότες της Φλώρινας, είναι ενεργοί πολίτες;\n- Πιστεύω πως όλοι μας, εμείς οι δημότες θέλουμε να είμαστε ενεργοί πολίτες. Για να γίνουμε χρειάζονται προυποθέσεις. Χρειάζεται η κοινωνία μας να οργανωθεί χωρίς αποκλεισμούς, χωρίς διακρίσεις, χωρίς εξυπηρετήσεις μικροσυμφερόντων. Αυτό αποτελεί επιλογή της πολιτικής που επιθυμεί να ασκήσει η εκάστοτε δημαρχιακή αρχή. Αν δεν υπάρχει τέτοια είδους διέξοδος για τους πολίτες, δυστυχώς όλη αυτή η διάθεση των πολιτών για συμμετοχή και δράση στα κοινά ακυρώνεται.\nΤι σας κάνει να θέλετε να ξαναβάλετε υποψηφιότητα ως δημοτικός σύμβουλος;\n- Η ανάγκη που έχω, πρώτα ως δημότης της Φλώρινας, αντί να κάθομαι παραπονιέμαι να αναλάβω ενεργό δράση για τον τόπο μου, για τον εαυτό μου και τα παιδιά μου. Την καθημερινότητα και το μέλλον μας, δεν μας τη χαρίσει κανένας. Την διεκδικούμε κάθε στιγμή, με κάθε τρόπο.\nΓιατί επιλέξατε τον συνδυασμό του Στάθη Κωνσταντινίδη;\n- Ο συνδυασμός μας, για όσους δεν το έχουν καταλάβει, είναι μία καινοτομία στη τοπική αυτοδιοίκηση. Ξεκινάμε μία ομάδα ανθρώπων από διαφορετικές αφετηρίες και καταλήγουμε πως επιθυμούμε να συνεχίσουμε μαζί, διατηρώντας ο καθένας την αυτοτέλειά του, το δικαίωμα να προτείνει ακόμα και να καταγγείλει, να συνεργάζεται και να συνομιλεί με όλους τους δημότες της Φλώρινας.\nΑυτό μπορεί να εφαρμοστεί;\nΑυτός είναι ο κοινός στόχος. Για να επιτύχουμε τον στόχο, ακολουθήσαμε μία διαδικασία η οποία είναι συμφωνημένη εκ των προτέρων απ όλους μας, έχει καταγραφεί και έχει δημοσιευτεί επανειλημμένως. Αποτελεί απαράβατο όρο μεταξύ όλων των υποψηφίων και δέσμευση με τους πολίτες. Συνοψίζεται σε δύο λέξεις.ΕΝΟΤΗΤΑ- ΣΥΝΕΡΓΑΣΙΑ\nΠοιο είναι το μήνυμά σας, προς τους ψηφοφόρους -δημότες της Φλώρινας;\n- Εγώ και οι συνυποψήφιοί μου, δεν έχουμε κανέναν ανοικτό λογαριασμό με το παρελθόν. Στοχεύουμε καθαροί στο μέλλον το δικαίωμα όλων των δημοτών της Φλώρινας να έχουν ύπαρξη, λόγο, και δράση. Να υπηρετήσουμε στη κυριολεξία τη καθημερινότητα του πολίτη και όλοι μαζί με ενότητα και συνεργασία να βρούμε λύσεις για την ανάπτυξη. Προσωπικά δεν υπόσχομαι, αλλά δεσμεύομαι γι αυτό. Στη προηγούμενη θητεία μου ως δημοτικός σύμβουλος, έδωσα δείγματα γραφής , που εκτιμήθηκαν από τους συμπολίτες μου. Και αυτή τη φορά, εύχομαι και το ελπίζω να μην απογοητεύσω όλους όσους θα ήθελα και θέλουν να με ψηφίσουν . Ζητώ, ψήφο ενότητας και συνεργασίας από και με τους δημότες της Φλώρινας.\nΗ αναδημοσίευση επιτρέπεται με την άδεια του υποψηφίου και της εκδότριας Ντόρης\nΑγαπητοί μου αναγνώστες, επιτέλους μία φορά, ακούστε! Σε λίγες ημέρες, έχετε την δυνατότητα και την ευκαιρία να εκφράσετε την καλή ή την κακή σας διάθεση με τη ψήφο σας! Εκτός κι αν εξακολουθείτε να θέλετε υποψηφίους φωτογραφία σε κορνίζα! Αφήστε τους να μιλήσουν! Ακούστε και αποφασίστε!\n13 Μαΐου 2014 - 10:23 π.μ.\n▼ Μαΐου ( 65 )\nΧΩΡΙΣ ΠΟΛΛΑ- ΠΟΛΛΑ ΛΟΓΙΑ!\nMHΠΩΣ ΕΧΕΙ ΚΑΝΕΙΣ ΧΑΜΗΛΗ ΑΥΤΟΕΚΤΙΜΗΣΗ;\nΕυχαριστήριο του Βαγγέλη Στάιου - Δημοτικού Συμβού...\nΠΡΟΦΑΣΕΙΣ ΕΝ ΑΜΑΡΤΙΑΙΣ - Ο Μάκης Ιωσηφίδης απαντά...\nΔΕΝ ΑΝΤΕΞΕ ΤΗΝ ΗΤΤΑ Ο ΜΑΚΗΣ ΙΩΣΗΦΙΔΗΣ - ΔΗΜΟΣ ΑΜΥΝ...\nΤΟ ΝΕΟ ΠΡΟΣΩΠΟ ΤΗΣ ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ\nΚύριε Βοσκόπουλε, πως θα πληρώσετε τις προεκλογικέ...\nΕΛΑΤΕ ΝΑ ΤΡΑΓΟΥΔΗΣΟΥΜΕ !\nΔΗΜΟΣ ΦΛΩΡΙΝΑΣ - ΜΙΑ ΑΠΟ ΤΑ ΙΔΙΑ, ΕΠΑΝΕΚΛΟΓΗ ΒΟΣΚΟ...\nANATΡΟΠΗ ΚΑΙ ΔΗΜΙΟΥΡΓΙΑ ΣΤΗ ΠΕΡΙΦΕΡΕΙΑ ΔΥΤ. ΜΑΚΕΔΟ...\nΤΟ ΑΜΥΝΤΑΙΟ ΕΚΑΝΕ ΤΗΝ ΑΝΑΤΡΟΠΗ - ΔΗΜΑΡΧΟΣ Ο ΚΩΣΤΑΣ...\nΠΕΡΙΦΕΡΕΙΑ ΔΥΤ. ΜΑΚΕΔΟΝΙΑΣ - ΜΠΡΟΣΤΑ Ο ΚΑΡΥΠΙΔΗΣ\nΑΣ ΓΕΛΑΣΟΥΜΕ ΕΠΙΤΕΛΟΥΣ!!!\nAN ΘΕΛΕΤΕ, ΨΗΦΙΣΤΕΤΟΝ!\nKYΡΙΕ ΔΑΚΗ, ΝΑ ΣΟΥ ΚΑΝΟΥΜΕ ΜΙΑ ΕΡΩΤΗΣΗ;\nAYTO TO ΓΝΩΡΙΖΕΤΕ; ΟΤΑΝ ΤΟ ΜΑΘΕΤΕ, ΔΙΑΛΕΞΤΕ ΠΡΟΕΔΡ...\nΧΑΣΤΟΥΚΙΑ ΠΟΥ ΠΟΝΑΝΕ ΣΤΟΝ ΜΑΚΗ ΙΩΣΗΦΙΔΗ !\nΤι θα κάνει ο Γιάννης Βοσκόπουλος αν ξανα - βγεί δ...\nΣΕΝΑΡΙΟ Νο 1 - Ποιό θα μπορούσε να είναι το δημοτι...\nΔυναμική επιστροφή - Μπάμπης Μποντζίδης\nEKΠΛΗΞΗ!!! ΣΤΑΥΡΟΔΟΣΙΑ ΤΩΝ ΥΠΟΨΗΦΙΩΝ ΣΥΜΒΟΥΛΩΝ ΤΟΥ...\nΠΟΥ ΕΙΝΑΙ ΟΙ ΣΤΑΥΡΟΙ ΤΩΝ ΥΠΟΨΗΦΙΩΝ ΣΤΟΝ ΔΗΜΟ ΦΛΩΡΙ...\nΓΙΑΤΙ ΝΑ ΠΡΟΣΠΑΘΗΣΕΙΣ ΝΑ ΚΕΡΔΙΣΕΙΣ ΕΚΛΟΓΕΣ, ΑΦΟΥ Μ...\nΣΥ ΕΙΠΑΣ - ΤΑ ΣΧΟΛΙΑ ΤΩΝ ΑΝΑΓΝΩΣΤΩΝ ΜΑΣ ΓΙΑ ΤΑ ΑΠΟ...\nΠΩΣ (ΕΞ) ΑΓΟΡΑΖΕΤΑΙ ΜΙΑ ΠΟΛΗ!\nΣΤΑΥΡΟΙ ΠΡΟΤΙΜΗΣΗΣ ΣΤΗ Περιφερειακή Ενότητα Φλώρι...\nEΔΩ ΦΛΩΡΙΝΑ! ΠΟΙΟ ΕΙΝΑΙ ΤΟ ΜΗΝΥΜΑ ΓΙΑ ΤΑ ΑΠΟΤΕΛΕΣ...\nΑ΄ΓΥΡΟΣ ΑΥΤΟΔΟΙΚΗΤΙΚΩΝ ΕΚΛΟΓΩΝ ΣΤΗ ΦΛΩΡΙΝΑ ΚΑΙ ΤΗ ...\nΨΗΦΙΣΕ ΑΛΙ ΜΠΑΜΠΑ\nΜΙΛΑΕΙ ΜΕ ΕΡΓΑ, ΟΧΙ ΜΕ ΛΟΓΙΑ- ΣΥΝΕΝΤΕΥΞΗ ΜΕ ΤΟΝ ΚΩ...\nΟΙ ΣΥΓΓΕΝΕΙΣ ΑΠΟ ΤΗ ΦΛΩΡΙΝΑ! ΑΠ ΕΥΘΕΙΑΣ ΑΝΑΘΕΣΕΙΣ ...\nΜΕΤΡΗΣΤΕ ΑΠ ΕΥΘΕΙΑΣ ΑΝΑΘΕΣΕΙΣ ΣΕ ΣΥΓΓΕΝΙΚΑ ΠΡΟΣΩΠΑ...\nΤΙ ΛΕΝΕ ΟΙ ΥΠΟΨΗΦΙΟΙ - ΧΑΡΑΛΑΜΠΟΣ ΜΠΟΝΤΖΙΔΗΣ, Υποψ...\nTI ΛΕΝΕ ΟΙ ΥΠΟΨΗΦΙΟΙ - 3 ΝΕΟΙ , 3 ΠΑΙΔΙΑ! Υποψήφιο...\nMAΘΗΜΑ 1ο ! Θέλετε να μάθετε να ψηφίζετε;\nΧΩΡΙΣ ΥΠΟΛΟΓΙΣΜΟΥΣ - Γιάννης Αδαμίδης , Υποψήφιος ...\nΗ ΘΥΣΙΑ ΤΗΣ ΙΦΙΓΕΝΕΙΑΣ - ΓΕΩΡΓΙΑ ΖΕΜΠΙΛΙΑΔΟΥ Υποψή...\nTO ΠΑΣΟΚ ΑΝΑΣΤΗΘΗΚΕ ΓΙΑ ΝΑ ΚΑΤΑΓΓΕΙΛΕΙ ΤΟΝ ΣΥΡΙΖΑ ...\nΤΙ ΛΕΝΕ ΟΙ ΥΠΟΨΗΦΙΟΙ - Μιχάλης Τσιώκας, Υποψήφιος ...\nΤΙ ΛΕΝΕ ΟΙ ΥΠΟΨΗΦΙΟΙ - Χρήστος Δέδες, υποψήφιος Δη...\nΣΤΑΘΗΣ ΚΩΝΣΤΑΝΤΙΝΙΔΗΣ - Υποψήφιος Δήμαρχος Φλώρινα...\nΤΙ ΛΕΝΕ ΟΙ ΥΠΟΨΗΦΙΟΙ; Σάββας Σαπαλίδης, Υποψήφιος ...\nΤΡΑΜΠΟΥΚΙΣΜΟΙ ΚΑΙ ΕΚΒΙΑΣΜΟΣ ΣΤΟ ΑΜΥΝΤΑΙΟ\nO XOΡΟΣ ΤΩΝ ΑΠ ΕΥΘΕΙΑΣ ΑΝΑΘΕΣΕΩΝ ΣΕ ΣΥΓΓΕΝΙΚΑ ΠΡΟΣ...\nΕΜΕΙΣ ΚΙ ΕΣΕΙΣ, ΕΙΜΑΣΤΕ ΕΝΑ! ΥΠΟΨΗΦΙΟΙ ΤΟΥ ΣΥΝΔΥΑΣ...\nΓΕΦΥΡΑ ΜΕ ΤΟΥΣ ΠΟΛΙΤΕΣ - Υποψήφιοι δημοτικοί σύμβ...\nΤΙ ΛΕΝΕ ΟΙ ΥΠΟΨΗΦΙΟΙ - ΒΑΓΓΕΛΗΣ ΣΤΑΙΟΣ , Ζητώ ψήφο...\nΤΟ ΟΡΑΜΑ ΤΗΣ ΑΡΧΟΥΣΑΣ ΤΑΞΗΣ ΤΗΣ ΔΥΣΗΣ\nTI MΠΟΡΕΙ ΝΑ ΣΟΥ ΚΑΝΕΙ ΚΑΙ ΝΑ ΠΕΙ ΕΝΑΣ ΠΟΛΙΤΙΚΟΣ -...\n«ΕΜΠΡΟΣ ΓΙΑ ΜΙΑ ΙΣΛΑΜΙΚΗ ΕΛΛΑΔΑ» ΑΠΟ ΤΗΝ ΥΠΟΨΗΦΙΑ ...\nO Γ. ΔΑΚΗΣ ΝΙΚΗΣΕ ΤΗ ΔΙΑΦΘΟΡΑ ΜΕ ΣΥΝΕΤΗ ΔΙΑΧΕΙΡΙΣΗ...\nΚύριε Βοσκόπουλε, συμφωνείτε με τα ευρήματα των Επ...\nΓΙΑΤΊ ΣΙΩΠΆ Ο ΒΟΣΚΟΠΟΥΛΟΣ, ΣΧΕΤΙΚΑ ΜΕ ΤΟ ΠΟΡΙΣΜΑ; ...\nΟ Γ. ΒΟΣΚΟΠΟΥΛΟΣ, ΤΟ ΠΟΡΙΣΜΑ, Η ΣΙΩΠΗ ΚΑΙ ΤΟ ΕΠΙΧΕ...\nTI EΓΙΝΕ ΤΕΛΙΚΑ ΜΕ ΑΥΤΟ ΤΟ ΠΟΡΙΣΜΑ ΓΙΑ ΤΟΝ ΒΟΣΚΟΠΟ...\nΞΕΧΩΡΙΣΤΕΣ ΥΠΟΨΗΦΙΟΤΗΤΕΣ – Δημήτρης Παπαδημητρίου,...\nΕΧΕΙ Ο Γ. ΣΤΡΑΤΑΚΗΣ ΑΝΤΙΓΡΑΦΟ ΤΟΥ ΠΟΡΙΣΜΑΤΟΣ ΓΙΑ Τ...\nΤΕΛΙΚΑ ΜΕ ΠΟΙΟΝ ΕΙΝΑΙ Ο ΤΣΙΠΡΑΣ; ΤΙ ΛΕΝΕ ΟΙ ΣΥΜΒΟΥ...\nΚΑΤΑΠΤΥΣΤΕΣ ΠΡΟΕΚΛΟΓΙΚΕΣ ΙΕΡΟΣΥΛΙΕΣ από τον Υποψή...\nΜΕ ΞΕΝΑ ΚΟΛΛΥΒΑ ΜΝΗΜΟΣΥΝΟ - Μάκης Ιωσηφίδης, Υποψή...\nΠΡΙΝ ΨΗΦΙΣΕΙΣ, ΣΚΕΨΟΥ.....\nΗ ΦΛΩΡΙΝΑ ΔΙΝΕΙ ΤΟ ΣΤΙΓΜΑ ΤΗΣ ΠΑΝΤΟΥ - Κική Στρατά...\nBOYΛΑ ΠΑΤΟΥΛΙΔΟΥ - ΥΠΟΨΗΦΙΑ ΑΝΤΙΠΕΡΙΦΕΡΙΑΡΧΗΣ ΚΕΝΤ...


Ο γιγαντόσωμος σκύλος που μας έκανε να δακρύσουμε (βίντεο) - Onmed.gr\nΜια άκρως συγκινητική στιγμή ανάμεσα σε μια γυναίκα με Άσπεργκερ και το σκύλο της.\nΗ Ντανιέλ Τζέικομπς από την Αριζόνα των ΗΠΑ πάσχει από το σύνδρομο Άσπεργκερ, μια γνωστή διαταραχή του αυτιστικού φάσματος.\nΠρόκειται για μια πολύπλοκη νευροαναπτυξιακή διαταραχή που χαρακτηρίζεται από περιορισμό των κοινωνικών δεξιοτήτων, ελλιπή επικοινωνιακή ικανότητα και περιοριστικά, επαναληπτικά, στερεοτυπικά μοτίβα συμπεριφοράς.\nΗ Ντανιέλ βρήκε το θάρρος να βιντεοσκοπήσει τον εαυτό της την ώρα που παθαίνει κρίση και βλέπουμε να συμβαίνει κάτι εκπληκτικό. Ο σκύλος-βοηθός της, ονόματι Σαμσόν, σπεύδει να την «παρηγορήσει».\nΗ γυναίκα κλαίει και χτυπά τον εαυτό της, όμως ο σκύλος προσπαθεί με τα μπροστινά του πόδια να της «τραβήξει» τα χέρια. Όταν πια η Ντανιέλ καταρρέει στο πάτωμα, ο σκύλος την πλησιάζει τρυφερά και της γλείφει το πρόσωπο.\nΤο βίντεο ανέβασε στο YouTube η ίδια η Ντανιέλ, σχολιάζοντας: «Να πώς είναι να έχεις Άσπεργκερ. Παρακαλώ μην αφήσετε αρνητικά σχόλια, αυτό πράγματι συνέβη και δεν μου είναι εύκολο να ανοιχτώ και να μοιραστώ τι περνώ σε καθημερινή βάση.»\nΗ κοπέλα αναφέρει πως ο σκύλος της έχει εκπαιδευτεί ώστε να αντιδρά σε επεισόδια κατάθλιψης και να την αποτρέπει από τον αυτοτραυματισμό.


Τι είναι ο διαλογισμός και τι δεν είναι διαλογισμός | Αλόραμα - Holistic Empowerment Retreat\nΥπάρχουν πολλές διαφορετικές, ακόμη και αντιφατικές απόψεις, για το τι είναι διαλογισμός. Πρωταρχικό πράγμα στη μέθοδο τού Osho είναι η ανάγκη να καταλάβει ο διαλογιστής τη φύση τού νου και όχι, αντίθετα, να τον πολεμάει.\nΗ λέξη διαλογισμός χρησιμοποιείται επίσης για αυτό που είναι, ακριβέστερα, η μέθοδος τού διαλογισμού. Οι διαλογιστικές μέθοδοι, οι τεχνικές ή τα τεχνάσματα είναι τα μέσα με τα οποία δημιουργείται μια εσωτερική ατμόσφαιρα που διευκολύνει την αποσύνδεση από το σώμα-νου, έτσι ώστε κανείς απλώς να είναι. Κι ενώ στην αρχή είναι χρήσιμο να εξασφαλίζεις χωριστό χρόνο για την εφαρμογή μιας δομημένης διαλογιστικής μεθόδου, υπάρχουν πολλές τεχνικές που εφαρμόζονται μέσα στο πλαίσιο της καθημερινής ζωής ενός ανθρώπου – στη δουλειά, στον ελεύθερο χρόνο, όταν είσαι μόνος ή μαζί με άλλους.\n1) Μόνο για τους ανθρώπους που βρίσκονται σε πνευματική αναζήτηση. Τα οφέλη του διαλογισμού είναι πολλαπλά. Ανάμεσα τους την πρώτη θέση έχει η ικανότητα να χαλαρώνεις και να έχεις επίγνωση χωρίς προσπάθεια. Χρήσιμα εργαλεία για τον καθένα!\n2) Μια μέθοδος για να αποκτήσεις “ήσυχο νου“. Ο ήσυχος νους είναι αντιφατική έκφραση. Από την ίδια του τη φύση, ο νους είναι ένας χρόνιος σχολιαστής. Αυτό που μπορείς να ανακαλύψεις μέσα από τον διαλογισμό είναι το τρικ τού να βρεις την απόσταση ανάμεσα στον εαυτό σου και τον σχολιασμό, έτσι που ο νους, μαζί με το αδιάκοπο τσίρκο των σκέψεων και των συναισθημάτων του, να μην διακόπτει πια σαν παρείσακτος την έμφυτή σου κατάσταση της σιωπής.\n3) Μια νοητική πειθαρχία ή προσπάθεια να ελέγξεις ή να “δαμάσεις” το νου, να γίνεις ακόμη πιο προσεκτικός. Ο διαλογισμός δεν είναι ούτε νοητική προσπάθεια ούτε απόπειρα να ελέγξεις το νου. Η προσπάθεια και ο έλεγχος εμπεριέχουν ένταση και η ένταση είναι αντιθετική προς την κατάσταση του διαλογισμού. Άλλωστε, δεν χρειάζεται να ελέγξεις το νου, χρειάζεται μόνο να τον καταλάβεις και να δεις πώς δουλεύει. Ο διαλογιστής δεν χρειάζεται να δαμάσει το νου του και να γίνει πιο προσεκτικός, χρειάζεται να μεγαλώσει κι άλλο σε συνειδητότητα.\n4) Εστίαση, αυτοσυγκέντρωση ή στοχασμός. Η εστίαση, όπως κι η αυτοσυγκέντρωση, αποτελεί στένεμα της επίγνωσης. Συγκεντρώνεσαι σε ένα μόνο πράγμα, εξαιρώντας οτιδήποτε άλλο. Αντίθετα, ο διαλογισμός συμπεριλαμβάνει τα πάντα, η συνειδητότητα σου διευρύνεται. Ο στοχαστής εστιάζεται σε ένα αντικείμενο – ίσως ένα θρησκευτικό αντικείμενο, μια φωτογραφία ή έναν αφορισμό που τον εμπνέει. Ο διαλογιστής έχει απλώς επίγνωση, όχι όμως κάποιου συγκεκριμένου πράγματος.\n5) Μια καινούργια εμπειρία. Όχι απαραίτητα – οι αθλητές γνωρίζουν αυτή την αίσθηση, την οποία αναφέρουν ως “η ζώνη”. Οι καλλιτέχνες την ξέρουν – μέσα από το τραγούδι, τη ζωγραφική, το παίξιμο τής μουσικής. Εμείς μπορεί να την γνωρίζουμε μέσα από την κηπουρική, το παιχνίδι με τα παιδιά, το περπάτημα στην παραλία ή την ερωτική πράξη. Ακόμη και ως παιδιά μπορεί να είχαμε την εμπειρία της. Ο διαλογισμός είναι μια φυσική κατάσταση και κάτι που έχεις σχεδόν σίγουρα γευτεί, αν και ίσως χωρίς να ξέρεις το όνομα αυτής της γεύσης.\nCategories: ΠΡΟΤΑΣΕΙΣ ΖΩΗΣ Tags: meditate, meditation, whatismeditation


ARTEMIS ΤΟΛΌ - Τολό, Ελλάδα\nΤο Artemis Ξενοδοχείο 2-αστέρων απέχει μόνο 8 χλμ από Μουσείο Κομπολογιού.\nΤο κατάλυμα είναι τοποθετημένο 8 χλμ μακριά από Φρούριο Ακροναυπλίας. Το κέντρο του Τολό απέχει 1 χλμ από το κατάλυμα.\nΤο Artemis Ξενοδοχείο είναι κατάλυμα στο Τολό που διαθέτει 20 δωμάτια και παρέχει ρύθμιση κλιματισμού, προσωπική θυρίδα ασφαλείας, τηλεόραση με επίπεδη οθόνη, ιδιωτικό μπαλκόνι και ψυγείο. Τα δωμάτια διαθέτουν μπάνια εξοπλισμένα με μπανιέρα, ντους και σεσουάρ.


Ρωσία:Οι ρωσικές δυνάμεις ασφαλείας!!!Συνέλαβαν τζιχαντιστές που ετοίμαζαν επιθέσεις σε Μόσχα και Αγία Πετρούπολη!!! - Volcano Times Magazine\nHome > ΚΟΣΜΟΣ > Ρωσία:Οι ρωσικές δυνάμεις ασφαλείας!!!Συνέλαβαν τζιχαντιστές που ετοίμαζαν επιθέσεις σε Μόσχα και Αγία Πετρούπολη!!!\nΡωσία:Οι ρωσικές δυνάμεις ασφαλείας!!!Συνέλαβαν τζιχαντιστές που ετοίμαζαν επιθέσεις σε Μόσχα και Αγία Πετρούπολη!!!\nMarkella Toufexi Δευτέρα, Φεβρουαρίου 08, 2016 ΚΟΣΜΟΣ\nΕπτά άτομα συνελήφθησαν και ανακρίνονται από τις αρχές\nΕπτά τζιχαντιστές του Ισλαμικού Κράτους συνέλαβαν οι ρωσικές δυνάμεις ασφαλείας την Δευτέρα, όπως μεταδίδουν ρωσικά μέσα ενημέρωσης.\nΣύμφωνα με τις πληροφορίες, οι τζιχαντιστές σχεδίαζαν να επιτεθούν στην Μόσχα και την Αγία Πετρούπολη και συνελήφθησαν στην Αικατερινούπολη, στα Ουράλια.\nΣύμφωνα με το Russia Today, ο αρχηγός της ομάδας μπήκε στην Ρωσία από την Τουρκία. Στα σχέδιά τους είχαν την επιστροφή στη Συρία, στα εδάφη που βρίσκονται υπό την κυριαρχία του Ισλαμικού Κράτους. «Προετοίμαζαν επιθέσεις με υψηλό αντίκτυπο», αναφέρεται στην ανακοίνωση των Ομοσπονδιακών Δυνάμεων Ασφαλείας της Ρωσίας.\nΚατά την σύλληψη των υπόπτων βρέθηκαν και κατασχέθηκαν ηλεκτρονικοί πυροκροτητές, χειροβομβίδες, πιστόλια κά.\nΑπό τους επτά συλληφθέντες, κάποιοι είναι πολίτες της Ρωσίας και κάποιοι προέρχονται από χώρες της Κεντρικής Ασίας.


Ο «δρόμος του μεταξιού» αυξάνει την γεωπολιτική επιρροή της Κίνας – Ελληνικά Θέματα\nΟ «δρόμος του μεταξιού» αυξάνει την γεωπολιτική επιρροή της Κίνας\nΤο Πεκίνο αναβιώνει την ιστορική διαδρομή εμπορίου «δρόμος του μεταξιού» που ενώνει την Ευρώπη με την Κίνα. Ο νέος «δρόμος του μεταξιού» που έχει ανακοινωθεί το 2013 από τον πρόεδρο Ξι Τζινπίνγκ έχει μια χερσαία και μια θαλάσσια διαδρομή και έχει ως στόχο να βελτιώσει την εμπορική σύνδεση μεταξύ Κίνας, Ασίας, Αφρικής και Ευρώπης. Η πρωτοβουλία συγχωνεύει την χερσαία διαδρομή από την Κίνα μέσω της Κεντρικής Ασίας προς την Τουρκία και την Ευρώπη, όσο και την θαλάσσια διαδρομή μέσω του Ινδικού Ωκεανού και της Αφρικής προς την Ευρώπη. Και οι δυο διαδρομές δημιουργούνται με σκοπό την ανάπτυξη των υποδομών και μεταφορών, διευκολύνοντας την οικονομική βελτίωση και την αύξηση του εμπορίου. Το έργο θα ενώσει 60 χώρες μεταξύ των οποίων τους οικονομικούς γίγαντες Κίνα, Ρωσία, Ινδία, Ιράν και χώρες της Ευρώπης και το 60% του παγκόσμιου πληθυσμού.\nΤο έργο είναι δαπανηρό και πέραν των ισχυρών εμπορικών συμφερόντων έχει γεωπολιτικές προεκτάσεις. Το Πεκίνο εδώ και αρκετά χρόνια έχει διαβλέψει ότι η τεράστια και πλεονάζουσα βιομηχανική ικανότητα της χώρας θα πρέπει να διοχετευτεί με ασφαλείς και σύντομες διαδρομές προς τις αγορές της Ασίας, της Αφρικής και κυρίως της Ευρώπης. Δεδομένου ότι η εγχώρια αγορά της Κίνας επιβραδύνεται, το άνοιγμα νέων αγορών θα βοηθήσει σημαντικά στην ανοδική πορεία της κινεζικής εθνικής οικονομίας. Για το τεράστιο έργο, ήτοι κατασκευή υποδομών, σιδηροδρομικών γραμμών, αυτοκινητοδρόμων, λιμανιών, αεροδρομίων, ενεργειακών αρτηριών, έχουν ήδη διοχετευτεί 1.000 δις δολάρια, ενώ η κινεζική ηγεσία ελπίζει ότι το όφελος για την εθνική οικονομία θα ανέλθει σε βάθος δεκαετίας στα 2.500 δις δολάρια. Σε 4.000 δισ. δολάρια υπολογίζεται το συνολικό κόστος του εγχειρήματος, με το Πεκίνο να ενθαρρύνει ιδιωτικά χρηματοπιστωτικά ιδρύματα να επενδύσουν στο έργο και κυρίως σε κατασκευές και υποδομές στο εξωτερικό.\nΗ πρωτοβουλία του Πεκίνου δεν είναι απλώς μια εξιδανίκευση της ιστορικής κληρονομιάς του «δρόμου του μεταξιού» με προβολή στον 21ο αιώνα, αλλά αποτελεί ένα εγχείρημα με στρατηγικούς, οικονομικούς και γεωπολιτικούς υπολογισμούς. Πέραν λοιπόν του οικονομικού σχεδιασμού το έργο έχει εξέχουσα γεωπολιτική σπουδαιότητα, καθώς η Κίνα δια μέσου αυτού του έργου προσπαθεί να τοποθετηθεί ως κυρίαρχη δύναμη στην παγκόσμια οικονομία. Η Κίνα με τον νέο «δρόμο του μεταξιού» και άλλες σχετικές πρωτοβουλίες όπου συμμετέχει και η Ρωσία (Ευρασιατική Οικονομική Ένωση, BRICS, Οργανισμός Συνεργασίας της Σαγκάης, Τράπεζα AIIB) θέλει να στείλει ένα μήνυμα: Είναι έτοιμη να αναλάβει μεγαλύτερο ρόλο στην περιφερειακή και παγκόσμια διακυβέρνηση. Είναι σαφές ότι οι σχέσεις της Κίνας με τις περιοχές απ’ όπου θα διέλθει η θαλάσσια και χερσαία διαδρομή του νέου «δρόμου του μεταξιού» θα βελτιωθούν σημαντικά, καθώς κεφάλαια και αγαθά θα κατευθυνθούν προς την ανάπτυξη των χωρών αυτών των περιοχών.\nΓια την Ελλάδα από όπου διέρχεται τμήμα αυτού του δρόμου (Πειραιάς- Βελιγράδι, Πειραιάς-Βενετία) υπάρχουν μεγάλα συμφέροντα που διακυβεύονται και που έχουν σχέση με την περιφερειακή σταθερότητα, την οικονομική ανάπτυξη και τον ενεργειακό σχεδιασμό. Η Κίνα στο εγχείρημα της αυτό θα χρειαστεί συμμάχους έως την τελική του ολοκλήρωση και συνεργασίες για να το λειτουργήσει χωρίς προσκόμματα. Η Ελλάδα έστω και για το μικρό σκέλος της διαδρομής που διέρχεται από τα εδάφη της θα πρέπει να διατυπώσει τα συμφέροντα της (κάτι που δεν έχει πράξει έως σήμερα εκτός και αν το ξεπούλημα του ΟΛΠ θεωρείται μια τέτοια διατύπωση ή πρόταση), δεσμεύοντας την Κίνα σε μια πολυεπίπεδη συνεργασία που να συμπεριλαμβάνει αμυντικά και γεωπολιτικά θέματα.\nΗ Κίνα θέλει να αυξήσει την γεωπολιτική της επιρροή στην Ευρώπη δια μέσου του «δρόμου του μεταξιού». Επαφίεται στην Ελλάδα να επωφεληθεί εθνικά από αυτή την πρωτοβουλία της Κίνας.\nΠροηγούμενες Προηγούμενο άρθρο: Ευρωπαϊκές κυβερνήσεις εναντίον του δικτύου των ΜΚΟ του Σόρος στην Ευρώπη\nΕπόμενες Επόμενο άρθρο: Η Χρυσή Αυγή, οι «πατριώτες» και οι «δημοκράτες»


Κατά 70% μειώθηκε η κίνηση στα τουριστικά σκάφη | Κ. Ακτύπης: «Τηρούνται τα μέτρα στο Ναυάγιο» - Εφημερίδα Ημέρα, Ζάκυνθος.\nΚάθε χρόνο πολλοί επισκέπτες από το εξωτερικό αλλά και τη χώρα μας, θέλουν να γνωρίσουν την άγρια ομορφιά των παραλιών της Βόρειας Ζακύνθου… Κάθε χρόνο τα σκάφη που βρίσκονται αραγμένα στον Άγιο Νικόλα Βολιμών γεμίζουν από κόσμο… Φέτος, όμως λόγω της απουσίας των Βρετανών τα πράγματα είναι τελείως διαφορετικά…\nΓια τις συνθήκες που επικρατούν, μίλησε το μέλος του Συλλόγου Ιδιοκτητών Σκαφών Βόρειας Ζακύνθου, Κώστας Ακτύπης, ο οποίος σημείωσε ότι όλοι προσδοκούν σε αύξηση της τουριστικής κίνησης τους επόμενους μήνες. «Θεωρώ ότι είναι δύσκολα τα πράγματα επειδή η βρετανική αγορά είναι ακόμα κλειστή. Ακούσαμε ότι ίσως ανοίξει από 19 Ιουλίου. Βέβαια μπορεί να μην ανοίξει και καθόλου. Η τουριστική περίοδος για την περιοχή του Αγίου Νικολάου προχωράει ομαλά, γιατί έχουμε επισκέπτες από Πολωνία και Γερμανία, όμως είναι μεγάλο πλήγμα η απουσία των Βρετανών. Θεωρούμε ότι το άνοιγμα θα είναι σύντομο και αυτό κάνει πολύ δύσκολη τη σεζόν». Ο κ. Ακτύπης τόνισε ότι η μείωση στην τουριστική κίνηση συγκριτικά με τα προηγούμενα χρόνια, αγγίζει το 70%. «Υπάρχει κίνηση, αλλά σε σχέση με το 2019 η μείωση είναι γύρω στο 70%. Και πέρσι δουλέψαμε πολύ λίγο. Για εμάς που δουλεύουμε στον Άγιο Νικόλα σε σχέση με το 2020, έχουμε κερδίσει τον Ιούνιο. Θεωρούμε ότι οι επόμενοι μήνες θα πάνε καλά. Στοίχημα για μας είναι να έρθει κόσμος Σεπτέμβριο και Οκτώβριο, γιατί πέρσι έκλεισε απότομα η σεζόν και αυτό ήταν πλήγμα».\nΓια την παραλία του Ναυαγίου ο κ. Ακτύπης σημείωσε ότι τα μέτρα τηρούνται πλέον πολύ αυστηρά. «Υπάρχει ο ναυαγοσώστης στο Ναυάγιο και έχουν τοποθετηθεί και σημαδούρες. Ότι έχει οριστεί, τηρείται και δεν υπάρχουν προβλήματα. Τα σκάφη προσεγγίζουν με σειρά, όπως έχει ορίσει το Λιμεναρχείο και επίσης τηρείται και το ειδικό ωράριο για την παραμονή και αναχώρηση των σκαφών».\nΤέλος, σημείωσε ότι την ορεινή Ζάκυνθο επιλέγουν για τις διακοπές τους ευκατάστατοι τουρίστες και γι’ αυτό, όπως εξήγησε, ο Ιούνιος κυλά ικανοποιητικά. «Περιμένουμε να δούμε πως θα πάνε τα πράγματα, αλλά γενικώς επειδή στην περιοχή υπάρχουν πολλές βίλες που τις επιλέγουν για τις διακοπές τους ευκατάστατοι τουρίστες και μάλιστα, για μεγάλο χρονικό διάστημα είναι κάπως καλύτερα τα πράγματα».


Ολοκληρωμένο Πακέτο Προσώπου\nΕιδική Τιμή 10,96 € Κανονική Τιμή 21,92 €\nΟλοκληρωμένο Πακέτο Προσώπου το οποίο Περιέχει : Face & Eye Serum 30ml με Μοναδικά Δώρα Face & Eye Cream 50ml & Micellar True Cleanser 3in1 100ml\nFace & Eye Serum : Με δραστική σύνθεση για αναδόμηση, σφριγηλότητα και λάμψη.\nΥαλουρονικό Οξύ πολύ χαμηλού μοριακού βάρους : λόγω του πολύ χαμηλού μοριακού του βάρους διεισδύει στην επιδερμίδα, την ενυδατώνει και ενισχύει την ελαστικότητά της.\nΠεπτίδια : εισχωρούν στην επιδερμίδα, ενισχύουν την παραγωγή κολλαγόνου και ελαστίνης και βοηθούν στην αποκατάσταση της ομαλής δομής του δέρματος.\nFace & Eye Cream : Ειδική σύνθεση για ολική ανάπλαση και αναδόμηση, με άμεσα ορατά αποτελέσματα.\nΥαλουρονικό Οξύ : βρίσκεται στον συνδετικό ιστό του δέρματος και λειτουργεί σαν δεξαμενή υγρασίας. Εφαρμόζοντάς το εξωτερικά δημιουργεί ένα φίλμ στην επιφάνεια της επιδερμίδας, περιορίζει την απώλεια υγρασίας, ενυδατώνει την κεράτινη στοιβάδα και χαρίζει στο δέρμα ελαστικότητα και λάμψη.\nΠεπτίδια : δύο πεπτίδια, που με την δράση τους προάγουν την σύνθεση κολλαγόνου, μειώνουν τις λεπτές γραμμές και επιβραδύνουν την εμφάνιση νέων ρυτίδων.\nMicellar True Cleanser 3in1 : Αφαιρεί το μακιγιάζ από πρόσωπο, μάτια και χείλη,